cyanic-selkie/wikianc huggingface dataset:
മഡാഡയോ
ഹോം വീഡിയോ
ഇംഗ്ലീഷ് സബ് ടൈറ്റിലുകളോടുള്ള വീഡിയോകൾ വിൻസ്റ്റാർ, ക്രൈറ്റീരിയൺ കളക്ഷൻ എന്നീ കമ്പനികൾ അമേരിക്കൻ ഐക്യനാടുകളിൽ പുറത്തിറക്കിയിട്ടുണ്ട്. ഓസ്ട്രേലിയയിലെ മാഡ്മാൻ എന്റർടൈന്മെന്റ്, യുനൈറ്റഡ് കിംഗ്ഡത്തിലെ യുമേ പിക്ചേഴ്സ്, ഹോങ്ക് കോങിലെ മേയ് ആഹ് എന്റർട്ടൈന്മെന്റ് എന്നിവയും ഇംഗ്ലീഷ് ഭാഷാ വീഡിയോകൾ പുറത്തിറക്കിയിട്ടുണ്ട്. ഇംഗ്ലീഷ് സബ്ടൈറ്റിൽ കൂടാതെയുള്ള ഒരു ബ്ലൂ റേ എഡിഷൻ ജപ്പാനിൽ റാഷോമോൻ, റാൻ, ദ ക്വയറ്റ് ഡ്യൂവൽ എന്നീ ചലച്ചിത്രങ്ങളോടൊപ്പം ലഭ്യമാണ്..
പുറത്തേയ്ക്കുള്ള കണ്ണികൾ
വർഗ്ഗം:ജപ്പാനീസ്-ഭാഷാ ചലച്ചിത്രങ്ങൾ വർഗ്ഗം:ജപ്പാനീസ് ചലച്ചിത്രങ്ങൾ വർഗ്ഗം:അകിര കുറൊസാവ സംവിധാനം ചെയ്ത ചലച്ചിത്രങ്ങൾ
കുമാർ മംഗളം ബിർള
ഇന്ത്യയിലെ ഒരു പ്രമുഖ വ്യവസായിയും ആദിത്യ ബിർള ഗ്രൂപ്പ് ചെയർമാനുമാണ് കുമാർ മംഗളം ബിർള.
അവലംബം
വർഗ്ഗം:ഇന്ത്യൻ ശതകോടീശ്വരന്മാർ വർഗ്ഗം:1967-ൽ ജനിച്ചവർ
വയലാറ്റ
ഇന്ത്യൻ ഉപഭൂഖണ്ഡത്തിലും അടുത്ത പ്രദേശങ്ങളിലും കാണുന്ന ഒരു പക്ഷിയാണ്‌ വയലാറ്റ. വയലാറ്റയെ ആംഗലഭാഷയിൽ Indian silverbill എന്നും white-throated munia എന്നും വിളിക്കുന്നു.ശാസ്ത്രീയ നാമം Lonchura malabarica എന്നാണ്. .
ഭക്ഷണം
വിത്തുകളാണ് പ്രധാന ഭക്ഷണമെങ്കിലും പ്രാണികളേയും, തേനും ഭക്ഷിക്കും <
വിതരണം
ഇവയെ പുൽമേടുകളിലും കുറ്റിക്കാടുകളിലും ചിലപ്പോൾ ജലാശയങ്ങൾക്ക് അടുത്തും കാണാറുണ്ട്. ഇവയെ പാകിസ്താൻ, നേപ്പാൾ, ബംഗ്ലാദേശ്, ശ്രീലങ്ക, ഇറാൻ, ഇസ്രായേൽ, സൗദി അറേബ്യ എന്നിവിടങ്ങളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ വർഗ്ഗം:മുനിയകൾ
ഗ്ലിനിസ് ബാർബർ
ഒരു ദക്ഷിണാഫ്രിക്കൻ അഭിനേത്രിയാണ് ഗ്ലിനിസ് ബാർബർ (ജനനം: ഗ്ലിനിസ് വാൻ ഡെർ റിയറ്റ്; 25 ഒക്ടോബർ 1955). ഡെംപ്‌സി ആന്റ് മേക്ക്‌പീസ് എന്ന ബ്രിട്ടീഷ് ടെലിവിഷൻ പരമ്പരയിലെ ഹാരിയറ്റ് മേക്ക്‌പീസ്, ഈസ്റ്റ് എന്റേഴ്സ് എന്ന ബ്രിട്ടീഷ് സോപ്പ് ഓപ്പറയിലെ ഗ്ലെൻഡ മിച്ചൽ, എമ്മർഡേൽ എന്ന ബ്രിട്ടീഷ് സോപ്പ് ഓപ്പറയിലെ ഡിസിഐ ഗ്രേസ് ബാരക്ലോഫ്, നൈറ്റ് ആന്റ് ഡേ എന്ന ബ്രിട്ടീഷ് മിസ്റ്ററി സോപ്പ് ഓപ്പറയിലെ ഫിയോണ ബ്രേക്ക്, ബ്ലെയ്ക്ക്സ് 7 എന്ന ബ്രിട്ടീഷ് സയൻസ് ഫിക്ഷൻ ടെലിവിഷൻ പരമ്പരയിലെ സൂലിൻ എന്നീ കഥാപാത്രങ്ങളെ അവതരിപ്പിച്ചതിലൂടെയാണ് അവർ കൂടുതൽ ബഹുജനശ്രദ്ധ നേടിയത്.
ആദ്യകാലജീവിതം
ഹെഹെതർ മൗറീൻ (റോബ്), ഫ്രെഡറിക് വെർഡ്‌ലി ബാരി വാൻ ഡെർ റിയറ്റ് എന്നിവരുടെ പുത്രിയായി ദക്ഷിണാഫ്രിക്കയിലെ ഡർബൻ നഗരത്തിലായിരുന്നു ഗ്ലിനിസ് ബാർബറിന്റെ ജനനം.
ടെലിവിഷൻ
മൗണ്ട്വ്യൂ അക്കാദമി ഓഫ് തിയേറ്റർ ആർട്സ് എന്ന നാടക വിദ്യാലയത്തിലാണ് ബാർബർ തന്റെ വിദ്യാഭ്യാസം നിർവ്വഹിച്ചത്. 1978 മുതൽ അവർ അഭിനയരംഗത്ത് സജീവമാണെങ്കിലും 1981-ൽ ബി.ബി.സി.യുടെ സയൻസ് ഫിക്ഷൻ ടെലിവിഷൻ പരമ്പരയായിരുന്ന ബ്ലെയ്ക്ക്സ് 7 ലെ സൂലിൻ എന്ന കഥാപാത്രത്തിലൂടെ അവർ അഭിയരംഗത്ത് മുന്നേറ്റം നടത്തി.
1982-ൽ ജെയ്ൻ ടെലിവിഷൻ പരമ്പരയിൽ രണ്ടാം ലോക മഹായുദ്ധകാലത്തെ നായികയായി അവർ അഭിനയിവേഷമിട്ടു. ആ നാളുകളിലെ പരീക്ഷണാത്മക സാങ്കേതികതയായ നീല സ്‌ക്രീനിലെ ഒരു കാർട്ടൂൺ പശ്ചാത്തലം ഉപയോഗിച്ചാണ് ഈ പരമ്പര ചിത്രീകരിക്കപ്പെട്ടത്. എന്നിരുന്നാലും, 1980 കളുടെ മധ്യത്തിൽ സാർജറ്റിന്റെ വേഷത്തിലൂടെയാണ് ബാർബർ കൂടുതൽ അറിയപ്പെട്ടത്. ഹാരിയറ്റ് മേക്ക്‌പീസ് എന്ന കഥാപാത്രത്തെ ഡെംപ്‌സി ആന്റ് മേക്ക്‌പീസ് എന്ന ബ്രിട്ടീഷ് ടെലിവിഷൻ പരമ്പരയിൽ അവതരിപ്പിക്കുമ്പോൾ അവിടെ സന്നിഹിതനായിരുന്ന തന്റെ ഭാവി ഭർത്താവ് മൈക്കൽ ബ്രാൻഡനെ ബാർബർ കണ്ടുമുട്ടി.
1987 മുതൽ ബാർബർ നാടകങ്ങളിലും ചലച്ചിത്രങ്ങളിലും ടെലിവിഷൻ പരമ്പരകളിലും പതിവായി അഭിനയിക്കാൻ തുടങ്ങി. നൈറ്റ് ആൻഡ് ഡേ എന്ന എൽ‌ഡബ്ല്യുടി നാടക പരമ്പരയിലും ഫിയോണ ബ്രേക്ക് എന്ന കഥാപാത്രമായി വേഷമിട്ടു. 2006-ൽ എമ്മർഡെയ്‌ൽ ഐടിവി സോപ്പ് ഓപ്പറയിൽ ക്രിസ്മസ് ദിനത്തിൽ മരണമടഞ്ഞ ടോം കിങ്ങിന്റെ മരണത്തെക്കുറിച്ച് അന്വേഷിക്കുന്ന ഡിസിഐ ഗ്രേസ് ബാരക്ലോഫ് എന്ന കഥാപാത്രമായി വേഷമിട്ടു. 2007 സെപ്റ്റംബറിൽ അവരുടെ കഥാപാത്രം കൊല്ലപ്പെടുന്നവരെ അവർ അതിൽ അഭിനയിച്ചു. 2009-ൽ, യോർക്ക്ഷെയറിൽ ദി റോയൽ എന്ന മറ്റൊരു ഐടിവി നാടക പരമ്പരയിൽ ആശുപത്രി ഭരണാധികാരയായ ജീൻ മക്അതീറിന്റെ വേഷം അഭിനയിച്ചു. അതേ വർഷംതന്നെ അവരും ബ്രാൻഡനും "ദി ട്രൂത്ത് ഈസ് ഔട്ട് ദെയർ" എന്ന പേരിലുള്ള ന്യൂ ട്രിക്സ് ബിബിസി പരമ്പരയുടെ എപ്പിസോഡിൽ അഭിനയിച്ചു.
2009 ഒക്ടോബർ 23 ന്, റോണി മിച്ചൽ, റോക്സി മിച്ചൽ, ഡാനി മിച്ചൽ എന്നിവരുടെ മാതാവായ ഗ്ലെൻഡ മിച്ചൽ ആയി ഈസ്റ്റ് എന്റേഴ്സ് ബ്രിട്ടീഷ് സോപ്പ് ഓപ്പറയിൽ അഭിനയിക്കുമെന്ന് ബാർബർ പ്രഖ്യാപിച്ചു. ആദ്യം ഈ വേഷം പറഞ്ഞുറപ്പിച്ചിരുന്ന ജിൽ ഗാസ്കോയിൻ ചിത്രീകരണത്തിന്റെ ആദ്യ ദിവസം തന്നെ ഇതിൽ നിന്ന് പിന്മാറിയിരുന്നു. 2011 ഫെബ്രുവരി 27 ന് ബാർബർ ഈസ്റ്റ് എന്റേഴ്സിന്റെ ചിത്രീകരണത്തിൽ നിന്ന് 2011 മാർച്ചിൽ താൻ പുറത്തുപോകുമെന്ന് പ്രഖ്യാപിച്ചു. 2015 ഫെബ്രുവരിയിൽ, ഈസ്റ്റ് എന്റേഴ്സ് പരമ്പരയിലെ വേഷത്തിലേയ്ക്ക് തിരിച്ചുവരുന്നതിനെക്കുറിച്ച് പരിഗണിക്കുമെന്ന് ബാർബർ സമ്മതിച്ചു. അതിനോടനുബന്ധിച്ച് ബാർബർ അഭിപ്രായപ്പെട്ടു: "പരിഹരിക്കപ്പെടാത്ത കുറച്ച് പ്രശ്‌നങ്ങൾ ഗ്ലെൻഡ എന്ന കഥാപാത്രത്തിൽ അവശേഷിക്കുന്നുവെന്ന് എനിക്ക് എല്ലായ്പ്പോഴും തോന്നിയിട്ടുണ്ട്. തിരികെ പോകുന്നത് രസകരമായിരിക്കും." 2016 ജനുവരി 1 ന് രണ്ട് എപ്പിസോഡുകൾക്കായി ഗ്ലെൻഡ മടങ്ങിയെത്തി. ഫെബ്രുവരിയിൽ വീണ്ടും മടങ്ങിപ്പോകുന്നതിനുമുമ്പ് ബാർബർ 2017 ജനുവരിയിൽ ഈസ്റ്റ് എന്റേഴ്സ് പരമ്പരയിലേയ്ക്ക് മുഴുവൻ സമയ അഭിനേത്രിയായി മടങ്ങിയെത്തി.
2013 സെപ്റ്റംബറിൽ ഭർത്താവ് മൈക്കൽ ബ്രാൻഡനുമൊത്ത് ഐടിവിയുടെ സ്റ്റെപ്പിംഗ് ഔട്ട് നൃത്ത പരിപാടിയിൽ പങ്കെടുത്തു.
2019 ഓഗസ്റ്റിൽ ബാർബർ C5 ചാനലിൽ വെൻ ലക്ഷ്വറി ഹോളിഡേയ്സ് ഗോ ഓൺ എന്ന പരിപാടിയുടെ അവതാരികയായി പ്രവർത്തിക്കുകയും പിന്നീട് ദി ഔട്ട്പോസ്റ്റ് ടെലിവിഷൻ പരമ്പരയിലെ വേഷം അഭിനയിക്കുകയും ചെയ്തു.
സിനിമ
ഹൊറർ ചിത്രമായ ടെറർ, ഇയാൻ മക്‌ഷെയ്ൻ അഭിനയിച്ച യെസ്റ്റർഡേയ്സ് ഹീറോ എന്നിവയായിരുന്നു അവരുടെ ആദ്യകാല ചലച്ചിത്ര വേഷങ്ങൾ. ഫെയ് ഡണവേ നായികയായി അഭിനയിച്ച മൈക്കൽ വിന്നറുടെ 1983-ലെ ദ വിക്കഡ് ലേഡിയുടെ പുനർനിർമ്മാണത്തിൽ ലേഡി കരോലിൻ എന്ന വേഷത്തിൽ ബാർബർ അഭിനയിച്ചു. 1989-ൽ എഡ്ജ് ഓഫ് സാനിറ്റിയിൽ എലിസബത്ത് ജെക്കിൾ എന്ന കഥാപാത്രമായും 1997-ൽ വനേസ റെഡ്ഗ്രേവിനൊപ്പം ഡിജോ വു എന്ന ചിത്രത്തിലും അഭിനയിച്ചു. ഡാൻ അയ്‌ക്രോയ്ഡ്, റോബി കോൾട്രെയ്ൻ എന്നിവർക്കൊപ്പം 2001-ൽ ഓൺ ദി നോസ് എന്ന കനേഡിയൻ സിനിമയിൽ ആന്തിയ ഡേവിസ് ആയി അഭിനയിച്ചു.
സ്വകാര്യ ജീവിതം
1976-ൽ നാടക വിദ്യാലയത്തിൽവച്ചു കണ്ടുമുട്ടിയ നടൻ പോൾ ആന്റണി-ബാർബറിനെ ബാർബർ വിവാഹം കഴിച്ചു. 1979-ൽ അവർ വിവാഹമോചനം നേടി. ബ്ലെയ്ക്ക്സ് 7 ചിത്രീകരണത്തിനിടയിൽ സഹതാരം സ്റ്റീവൻ പേസിയുമായി അവൾക്ക് പ്രണയ ബന്ധമുണ്ടായിരുന്നു. ബാർബർ 1989 നവംബർ 18 ന് ബ്രിട്ടീഷ് ടെലിവിഷൻ ക്രൈം നാടകമായ ഡെംപ്‌സി ആന്റ് മേക്ക്‌പീസ് സഹതാരം മൈക്കൽ ബ്രാൻഡനെ വിവാഹം കഴിച്ചു. ഈ ദമ്പതികൾക്ക് അലക്സ് എന്നൊരു മകനുണ്ട്.
ബാഹ്യ ലിങ്കുകൾ
വർഗ്ഗം:1955-ൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
കേരള കോൺഗ്രസ് (ബി)
കേരള കോൺഗ്രസ് പിളർന്നപ്പോൾ ആർ. ബാലകൃഷ്ണപിള്ളയുടെ നേതൃത്വത്തിൽ രൂപം കൊണ്ട പ്രാദേശിക രാഷ്ട്രീയ പാർട്ടിയാണ് കേരളാ കോൺഗ്രസ് (ബി). ഇതൊരു രജിസ്റ്റേഡ് രാഷ്ട്രീയ കക്ഷിയാണ്.
2015 വരെ ഐക്യ ജനാധിപത്യ മുന്നണിയുടെ (യു.ഡി.എഫ്.) ഘടക കക്ഷിയായിരുന്ന കേരള കോൺഗ്രസ് (ബി) ഇപ്പോൾ ഇടതുപക്ഷ ജനാധിപത്യ മുന്നണിയുടെ ഘടക കക്ഷിയാണ്.
നിലവിൽ പാർട്ടിക്ക് ഒരു നിയമ സഭാംഗമാണുള്ളത്. കൊല്ലം ജില്ലയിലെ പത്തനാപുരം നിയോജക മണ്ഡലത്തെ 2001 മുതൽ പ്രതിനിധീകരിക്കുന്ന കെ.ബി. ഗണേഷ് കുമാറാണ് പാർട്ടിയുടെ ഏക എം.എൽ.എ
ചരിത്രം
ആർ.ബാലകൃഷ്ണപിള്ള 1971-ൽ ലോകസഭയിലേയ്ക്കും 1960 മു‌തൽ എട്ടു തവണ നിയമ സഭയിലേയ്ക്കും തിരഞ്ഞെടുക്കപ്പെട്ടിട്ടുണ്ട്. 2006-ലെ തിരഞ്ഞെടുപ്പിൽ ഇദ്ദേഹം സി.പി.ഐ.എമ്മിന്റെ പ്രായേണ പരിചിതയല്ലാത്ത പി.അയിഷാ പോറ്റിയോട് തോൽക്കുകയുണ്ടായി. സിനിമാതാരം കൂടിയായ     കെ.ബി.ഗണേഷ് കുമാർ 2001-ലാണ് രാഷ്ട്രീയത്തിൽ പ്രവേശിച്ചത്. ഇദ്ദേഹം പത്തനാപുരത്തു നിന്ന് തിരഞ്ഞെടുക്കപ്പെടുകയും എ.കെ. ആന്റണിയുടെ മന്ത്രിസഭയിൽ ഗതാഗത വകുപ്പ് മന്ത്രിയാവുകയും ചെയ്തു.
2011-ലെ നിയമസഭാ തിരഞ്ഞെടുപ്പിൽ രണ്ടു സീറ്റുകളിൽ (ഡോ. എൻ.എൻ. മുരളി കൊട്ടാരക്കരയിൽ നിന്നും ഗണേഷ് കുമാർ പത്തനാപുരത്തു നിന്നും) മത്സരിക്കുകയുണ്ടായെങ്കിലും ഗണേഷ് കുമാർ മാത്രമേ വിജയിച്ചുള്ളൂ. ഗണേഷ് കുമാർ ഉമ്മൻ ചാണ്ടി മന്ത്രിസഭയിലെ ഒരംഗമായിരുന്നുവെങ്കിലും 2013 ഏപ്രിൽ 1-ന് രാജിവയ്ക്കുകയുണ്ടായി. 2016-ൽ ഇടതുപക്ഷ ജനാധിപത്യ മുന്നണിയുടെ ഭാഗമായി പത്തനാപുരത്ത് മത്സരിച്ച ഗണേഷ് കുമാർ എതിർ സ്ഥാനാർത്ഥിയായിരുന്ന കോൺഗ്രസ്(ഐ) ലെ പി.വി. ജഗദീഷ് കുമാറിനെ(സിനിമാ താരം ജഗദീഷ്) -24562 വോട്ടുകൾക്ക് പരാജയപ്പെടുത്തി വീണ്ടും നിയമസഭാംഗമായി.
അവലംബം
വർഗ്ഗം:കേരളത്തിലെ രാഷ്ട്രീയകക്ഷികൾ വർഗ്ഗം:കേരള കോൺഗ്രസ് പാർട്ടികൾ
ഖിലാഫത്ത് പ്രസ്ഥാനം
അവിഭക്ത ഇന്ത്യയിൽ പ്രത്യേകിച്ച് മുസ്‌ലിങ്ങൾക്കിടയിൽ 1919 മുതൽ 1926 വരെ ഉണ്ടായ ഒരു പാൻ ഇസ്‌ലാമിക രാഷ്ട്രീയ മുന്നേറ്റമായിരുന്നു ഖിലാഫത്ത് പ്രസ്ഥാനം. മുസ്‌ലിങ്ങളുടെ ആഗോള നേതൃത്വമായ തുർക്കി ഖിലാഫത്തിനെതിരായ ബ്രിട്ടന്റെ നീക്കത്തിനെതിരെ ഒരു പ്രതിഷേധം എന്ന നിലയിലാണ് ഖിലാഫത്ത് പ്രസ്ഥാനം ആരംഭം കുറിക്കപ്പെട്ടത് പിന്നീട് അത് സ്വാതന്ത്ര്യ സമരങ്ങളുടെ ഭാഗം എന്ന വിശാല ലക്ഷ്യലേക്ക് പരിവർത്തനം ചെയ്യപ്പെടുകയുണ്ടായി. മൗലാനാ മുഹമ്മദ് അലി ഖിലാഫത്ത് പ്രസ്ഥാനത്തിന്റെ ഇന്ത്യയിലെ പ്രധാന നേതാക്കളിൽ ഒരാളായിരുന്നു. കേരളത്തിലും ഖിലാഫത്ത് പ്രസ്ഥാനം വലിയ തോതിൽ ചലനങ്ങൾ ഉണ്ടാക്കിയിരുന്നു.
അവലംബം
വർഗ്ഗം:ഇന്ത്യയിലെ ഖിലാഫത്ത് പ്രസ്ഥാനം
ക്രൗൺ പ്ലാസ ചെന്നൈ അഡയാർ പാർക്ക്
ചരിത്രം
ക്രൗൺ പ്ലാസ ചെന്നൈ അഡയാർ ഹോട്ടൽ (മുൻപ് ഷെരാടോൺ പാർക്ക്‌ ഹോട്ടൽ) പണിതത് അഡയാർ ഗേറ്റ് ഹോട്ടൽസ്‌ ലിമിറ്റഡ് (എജിഎച്എൽ) ആണ്. അഡയാർ ഗേറ്റ് ഹോട്ടൽസ്‌ ലിമിറ്റഡിനു ഇന്ത്യയിൽ മൂന്ന് ഹോട്ടലുകലാണ് ഉള്ളത്. വിശാഖപട്ടണത്തു 104 മുറികളുള്ള വെൽക്കം ഹോട്ടൽ ഗ്രാൻഡ്‌ ബേ, ഊട്ടിയിൽ 67 മുറികളുള്ള ഫോർച്ച്യൂൺ ഹോട്ടൽ സുള്ളിവാൻ കോർട്ട് എന്നിവയാണ് മറ്റു രണ്ടെണ്ണം.
മെയ്‌ 1, 2015-ൽ ഇൻറർകോണ്ടിനെൻറൽ ഹോട്ടൽ ഗ്രൂപ്പ് ഹോട്ടൽ സ്വന്തമാക്കിയ ശേഷം ക്രൗൺ പ്ലാസ ചെന്നൈ അഡയാർ പാർക്ക്‌ എന്ന് പുനർനാമം ചെയ്തു.
ഹോട്ടൽ
ക്രൗൺ പ്ലാസ ചെന്നൈ അഡയാർ ഹോട്ടലിൽ 38 സ്യൂട്ട് മുറികളടക്കം 283 മുറികളുണ്ട്, 5 ഭക്ഷണശാലകളും. 283 മുറികളിൽ 140 മുറികളും ഉള്ളത് ഹോട്ടലിലെ ടവർ വിംഗിലാണ്. ഹോട്ടലിൽ 8 മീറ്റിംഗ് വേദികളുണ്ട്. വിരുന്നുകൾ നടത്താനായി 9000 ചതുരശ്ര അടി വിസ്തീർണത്തിൽ 3 ഹാളുകൾ ഉണ്ട്. 20 മുതൽ 30 അതിഥികളെ സ്വീകരിക്കാനുള്ള ചെറിയ ഹാൾ, 20 മുതൽ 50 ആളുകളെ ഉൾക്കൊള്ളുന്ന 3 ബോർഡ്‌ റൂമുകൾ എന്നിവ ഹോട്ടലിൽ ഉണ്ട്.
സ്ഥാനം
ചെന്നൈയിലെ ടിടികെ റോഡിലാണ് ക്രൗൺ പ്ലാസ ചെന്നൈ അഡയാർ പാർക്ക്‌ ഹോട്ടൽ സ്ഥിതിചെയ്യുന്നത്.
ചെന്നൈ അന്താരാഷ്‌ട്ര എയർപോർട്ടിൽനിന്നും ക്രൗൺ പ്ലാസ ചെന്നൈ അഡയാർ പാർക്ക്‌ ഹോട്ടലിലേക്കുള്ള ദൂരം: ഏകദേശം 12 കിലോമീറ്റർ
സൗകര്യങ്ങൾ
വളരെ മികച്ച സൗകര്യങ്ങൾ ക്രൗൺ പ്ലാസ ചെന്നൈ അഡയാർ പാർക്ക്‌ ഹോട്ടലിൽ ലഭ്യമാണ്.
അവലംബം
വർഗ്ഗം:ചെന്നൈയിലെ ഹോട്ടലുകൾ
നിതിൻ മുകേഷ്
നിതിൻ മുകേഷ്.ഇന്ത്യക്കാരനായ ഒരു ഗായകനാണ് നിതിൻ മുകേഷ്.മുഴുവൻ പേർ നിതിൻ മുകേഷ് ചാന്ദ് മാഥുർ(ജനനം 27 ജൂൺ 1950).ഹിന്ദി ചലച്ചിത്രങ്ങൾക്കായി പാടിയ പിന്നണി ഗാനങ്ങളും ഭജനുകളുമാണ് അദ്ദേഹത്തെ പ്രശസ്തനാക്കിയത്.പ്രശസ്ത പിന്നണി ഗായകനായിരുന്ന മുകേഷിന്റെ മകനാണ് നിതിൻ മുകേഷ്.
വർഗ്ഗം:1951-ൽ ജനിച്ചവർ വർഗ്ഗം:ഹിന്ദി ചലച്ചിത്രപിന്നണിഗായകർ വർഗ്ഗം:ജീവിച്ചിരിക്കുന്ന പ്രമുഖർ
തിരുസൂലം റെയിൽ നിലയം
തിരുസൂലം റെയിൽ നിലയം ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്. ഈ സ്റ്റേഷൻ ചെന്നൈ അന്താരാഷ്ട്ര വിമാന നിലയം, ഡിജിസിഎ കോമ്പ്ലക്സ്, മീനമ്പാക്കം, ജാമീൻ പല്ലാവരം എന്നീ പ്രദേശങ്ങൾക്ക് സേവനം നൽകുന്നു. ദേശീയ പാത 45നോട് ചേർന്നാണ് ഈ സ്റ്റേഷൻ ഉള്ളത്. ചെന്നൈ ബീച്ച് സ്റ്റേഷനിൽ നിന്നും 21 കിലോമീറ്റർ ദൂരത്തിൽ കടൽ നിരപ്പിൽ നിന്നും 20 മീറ്റർ ഉയരത്തിൽ സ്ഥിതി ചെയ്യുന്നു.
ചരിത്രം
മദ്രാസ് ബീച്ചിനും താമ്പരത്തിനും ഇടയ്ക്കുള്ള റെയിൽ പാത വൈദ്യുതീകരിച്ചത് 1931 മെയ് മാസം 11ആം തിയ്യതിയാണ്.
കേന്ദ്രീകൃതമായ വൈദ്യുതീകരിച്ച സിഗ്നലിങ് സംവിധാനം വഴിയാണ് ഈ സ്റ്റേഷൻ നിയന്ത്രിക്കപ്പെട്ടിരുന്നത്. 1931ൽ 1500 വോൾട്ട് ഡിസി വൈദ്യുതി ഉപയോഗിച്ചാണ് ഇത് പ്രവർത്തിച്ചിരുന്നത്. കൂടാതെ എഗ്മോർ വരെ സ്വയം പ്രവർത്തിത സിഗ്നലിങ് സംവിധാനവും ഉണ്ടായിരുന്നു. ഈ കേന്ദ്രീകൃത സിഗ്നലിങ് നിലയം 2002 ആഗസ്റ്റ് മാസം പ്രവർത്തനം മതിയാക്കി. സ്റ്റേഷൻ പുതുക്കി പുതിയ ഉപകരണങ്ങൾ ഉപയോഗിക്കാനായിട്ടായിരുന്നു നിർത്തിയത്. The section was converted to 25 kV AC traction on 15 January 1967.
External links
വർഗ്ഗം:ചെന്നൈ
വാണി ജയറാം
ഇന്ത്യയിലെ പ്രശസ്ത ചലച്ചിത്ര പിന്നണിഗായികയായിരുന്നു വാണി ജയറാം.(1945-2023) മലയാളം, തമിഴ്, തെലുഗു, കന്നട, മലയാളം, മറാത്തി, ഹിന്ദി എന്നിങ്ങനെ വിവിധ ഭാഷകളിലായി നിരവധി ഗാനങ്ങൾ ആലപിച്ചിട്ടുണ്ട്. ഏറ്റവും നല്ല ഗായികയ്ക്കുള്ള ദേശീയ ചലച്ചിത്രപുരസ്കാരം മൂന്നു തവണ നേടി. സംഗീതത്തിന് നൽകിയ സംഭാവനകൾ പരിഗണിച്ച് ഈ വർഷത്തെ റിപ്പബ്ലിക് ദിനത്തിൽ രാജ്യം പത്മഭൂഷൺ നൽകി ആദരിച്ചു. വാർധക്യ സഹജമായ അസുഖങ്ങളെ തുടർന്ന് 2023 ഫെബ്രുവരി  നാലാം തീയതി അന്തരിച്ചു 2017-ൽ പ്രദർശനത്തിനെത്തിയ പുലിമുരുകൻ എന്ന ചലച്ചിത്രത്തിലെ മാനത്തെ മാരിക്കുറുമ്പേ എന്ന ഗാനം ആണ് വാണി ജയറാം അവസാനമായി ആലപിച്ചത്.
ജീവിതരേഖ
ദുരൈസ്വാമിയുടേയും പത്മാവതിയുടേയും മകളായി 1945 നവംബർ 30ന് തമിഴ്നാട്ടിലെ വെല്ലൂരിൽ ജനിച്ചു. കലൈവാണി എന്നതാണ് ശരിയായ പേര്. അച്ഛൻ അക്കൗണ്ടന്റായിരുന്നു. ഒമ്പത് മക്കളിൽ അഞ്ചാമത്തെ പെൺകുട്ടിയായിരുന്നു വാണി. സംഗീതജ്ഞയായ അമ്മയിൽ നിന്നാണ് വാണി ജയറാം സംഗീതം പഠിച്ചത്. നാലാംക്ലാസുവരെ വെല്ലൂരിലാണ് പഠിച്ചത്. എട്ടാം വയസ്സിൽ ആകാശവാണി മദ്രാസ് സ്റ്റേഷനിൽ പാടിത്തുടങ്ങി. ചെന്നൈയിൽ വന്നശേഷം കടലൂർ ശ്രീനിവാസ അയ്യങ്കാർ, ടി.ആർ. ബാലസുബ്രഹ്മണ്യൻ, ആർ.എസ്. മണി എന്നിവരുടെ കീഴിൽ കർണാടക സംഗീതം അഭ്യസിച്ചു. ഹിന്ദുസ്ഥാനി സംഗീതം പഠിപ്പിച്ചത് ഉസ്താദ് അബ്ദുൽ റഹ്മാൻ ഖാനാണ്. മദ്രാസിലെ ക്വീൻ മേരി കോളേജിൽ നിന്നും സാമ്പത്തിക ശാസ്ത്രത്തിൽ ബി.എ. ബിരുദം നേടി പഠനം പൂർത്തിയാക്കി. അവിടെ വച്ച് പാട്ടിനും ഡിബേറ്റ്സിനും നാടകത്തിനും ചിത്രരചനയ്ക്കുമെല്ലാം വാണി മത്സരിക്കുമായിരുന്നു. ഇന്റർയൂണിവേഴ്സിറ്റി മത്സരത്തിൽ ഡിബേറ്റിന് വാണിയുടെ ടീമിനായിരുന്നു ഫസ്റ്റ് പ്രൈസ്. ടീമിലെ ഏക പെൺകുട്ടി വാണി ആയിരുന്നു. വിദ്യാഭ്യാസത്തിനു ശേഷം ബാങ്ക് ഉദ്യോഗസ്ഥയായി ജോലി നോക്കി.
സിനിമയിലേക്ക്
പഠിക്കുന്ന കാലത്തേ വാണി ചെന്നൈയിൽ കച്ചേരികൾ ചെയ്യുമായിരുന്നു. ഡിഗ്രി കഴിഞ്ഞശേഷം എസ്.ബി.ടി.യിൽ ജോലി കിട്ടി. സെക്കന്തരാബാദിലായിരുന്നു പോസ്റ്റിങ്. അപ്പോൾ കുടുംബസമേതം അങ്ങോട്ട് അവർ ഷിഫ്റ്റ് ചെയ്തു. അവിടെവെച്ചായിരുന്നു വാണിയുടെ വിവാഹം. ഇൻഡോ ബെൽജിയം ചേംബർ ഓഫ് കൊമേഴ്സിൽ എക്‌സിക്യൂട്ടീവ് സെക്രട്ടറിയായിരുന്നു ഭർത്താവ് ജയറാം. വിവാഹം കഴിഞ്ഞ് അവർ ബോംബെയിലേക്ക് പോയി. ജയറാം ഉസ്താദ് അബ്ദുൾറഹ്‌മാൻ ഖാൻ സാഹിബിനെ വാണിയുടെ ഗുരുവാക്കി. ഉസ്താദിന്റെ മുന്നിൽവെച്ച് വാണി ഒരു ദീക്ഷിതർ കീർത്തനം പാടിയപ്പോൾ 'നിങ്ങൾക്ക് ഡിഫറന്റായ ഒരു ശബ്ദമുണ്ട്, സംഗീതത്തിൽ കൂടുതൽ ശ്രദ്ധിക്കണം' എന്നുപറഞ്ഞു. വാണി എസ്.ബി.ടി.യിലെ ജോലി രാജിവെച്ച് ഉസ്താദ് അബ്ദുൾറഹ്‌മാൻ ഖാൻ സാഹിബിന്റെയടുത്ത് ഒരു കൊല്ലത്തോളം ഹിന്ദുസ്ഥാനി പഠിച്ചു. ഉസ്താദാണ് വസന്ത് ദേശായിക്ക് വാണിയെ പരിചയപ്പെടുത്തുന്നത്. വസന്ത് ദേശായി വാണിയുടെ പാട്ടുകേട്ടിട്ട് ഡയറക്ടർ ഋഷികേശ് മുഖർജിയോട് പറയുകയായിരുന്നു. ജയ ഭാദുരിയുടെ(ജയാബച്ചൻ) ഫസ്റ്റ് ഫിലിമായിരുന്നു ഗുഡ്ഡി. 1971-ൽ വസന്ത് ദേശായിയുടെ സംഗീതത്തിൽ 'ഗുഡ്ഡി' എന്ന ചിത്രത്തിലെ 'ബോലേ രേ പപ്പി' എന്ന ഗാനത്തിലൂടെ പ്രശസ്തയായി. ഗുഡ്ഡിയിലെ ഗാനത്തിനു അഞ്ച് അവാർഡുകൾ നേടി. ഗുഡ്ഡിയിലെ 'ബോലേ രേ പപ്പി ഹരാ...' എന്ന പാട്ടിന് ഹിന്ദി ഫിലിമിലെ ഏറ്റവും മികച്ച രാഗാ ബേസ്ഡ് സോങ്ങിനുള്ള താൻസൻ സമ്മാൻ അവർക്ക് കിട്ടി.
വാണി എന്നാണ് അവരെ വീട്ടിൽ എല്ലാവരും വിളിച്ചിരുന്നത്. ഗുഡ്ഡിയിൽ പാടാൻ പോകുന്ന സമയത്ത് കലൈവാണി എന്ന പേര് ഒരു പ്രശ്‌നമാകും എന്ന് ആരൊക്കെയോ പറഞ്ഞു. അതുകൊണ്ട് ഭർത്താവ് ജയറാമിന്റെ പേരുകൂടി ചേർത്ത് വാണി ജയറാം എന്നാക്കി.
ചിത്രഗുപ്ത്, നൗഷാദ് തുടങ്ങിയ പ്രഗല്ഭരുടെ ഗാനങ്ങൾ പാടിയ അവർ ആശാ ഭോസ്‌ലെക്കൊപ്പം 'പക്കീസ' എന്ന ചിത്രത്തിൽ ഡ്യുയറ്റ് പാടി. മദൻ മോഹൻ, ഒ.പി. നയ്യാർ, ആർ.ഡി ബർമൻ, കല്യാൺജി ആനന്ദ്ജി, ലക്ഷ്മികാന്ത് പ്യാരേലാൽ, ജയ്‌ദേവ് തുടങ്ങിയവരുടെ സംഗീതത്തിനും ശബ്ദം നല്കി. മുഹമ്മദ് റഫി, മുകേഷ്, മന്നാഡേ എന്നിവരോടൊപ്പം പാടിയ അവർ 1974-ൽ ചെന്നൈയിലേക്ക് തന്റെ താമസം മാറ്റിയതിനുശേഷമാണ് ദക്ഷിണേന്ത്യൻ ഭാഷാചിത്രങ്ങളിലും സജീവമായത്. തമിഴ്, തെലുങ്ക്, കന്നഡ, മലയാളം സിനിമകളിൽ പാടിയ അവർ എം.എസ്. വിശ്വനാഥൻ, എം.ബി. ശ്രീനിവാസൻ, കെ.എ. മഹാദേവൻ, എം.കെ. അർജുനൻ, ജെറി അമൽദേവ്, സലിൽ ചൗധരി, ഇളയരാജ, എ.ആർ. റഹ്മാൻ എന്നിവരുടെയൊക്കെ പാട്ടുകൾക്ക് ശബ്ദം നല്കി.
ഒരു നീണ്ട ഇടവേളയ്ക്ക് ശേഷം 2014-ൽ ഓലേഞ്ഞാലിക്കുരുവി ഇളം കാറ്റിലാടി വരു നീ എന്ന ഗാനമാലപിച്ച് മലയാളത്തിലേക്ക് മടങ്ങിയെത്തി. 19 ഭാഷകളിലായി ഏകദേശം പതിനായിരത്തിലധികം ഗാനങ്ങൾ ആലപിച്ചു. 1975, 1980, 1991 എന്നീ വർഷങ്ങളിൽ ദേശീയ പുരസ്കാരം നേടി.
കിർഗിസ്താനിലെ സ്ത്രീകൾ
കിർഗിസ്താനിലെ സ്ത്രീകൾ പാരമ്പര്യമായി അവർക്കു ലഭ്യമായ റോൾ കൈകാര്യം ചെയ്യുന്നുണ്ട്. നാടോടിസംസ്കാരമുള്ള കിർഗിസ്താനിൽ സ്ത്രീകൾക്ക് കുടുംബത്തിന്റെ കൂട്ടുത്തരവാദം ഏറ്റെടുക്കേണ്ടിവരുന്നു. ആ കുടുംബത്തിലെ തൊഴിലുകളെല്ലാം പുരുഷന്മാർക്കൊപ്പം ചെയ്യേണ്ടതുണ്ട്. സാധാരണ കുറ്റുംബങ്ങളിൽ, സ്ത്രീകൾക്ക് പുരുഷന്മാരുടെ അതേ സ്ഥാനം ലഭിച്ചിട്ടുണ്ട്. അവരുടെ നാടോടിക്കഥകളിലൊന്നിൽ ജാനിൽ മിർസ എന്ന യുവതി തങ്ങളുടെ ഗോത്രത്തെ പുരുഷന്മാരുടെ സഹായമില്ലാതെ സ്വതന്ത്രമാക്കുന്നതായി പറയപ്പെടുന്നു.
വാണി ജയറാം
മികച്ച ഗാനങ്ങൾ
വാണി ജയറാമിന്റെ മികച്ച ഗാനങ്ങൾ
കിർഗിസ്താനിലെ സ്ത്രീകൾ
അവലംബം
വർഗ്ഗം:സ്ത്രീത്വം രാജ്യം തിരിച്ച്
വാണി ജയറാം
പുറം കണ്ണികൾ
വർഗ്ഗം:1950-ൽ ജനിച്ചവർ വർഗ്ഗം:നവംബർ 30-ന് ജനിച്ചവർ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:തെലുഗു ചലച്ചിത്രപിന്നണിഗായകർ വർഗ്ഗം:കന്നഡ ചലച്ചിത്രപിന്നണിഗായകർ വർഗ്ഗം:ഹിന്ദി ചലച്ചിത്രപിന്നണിഗായകർ വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:ഹിന്ദി ചലച്ചിത്രപിന്നണിഗായികമാർ‎
മെയ്ബെൽ മൗഡ് പാർക്ക്
മെയ്ബെൽ മൗഡ് പാർക്ക് (ജീവിതകാലം: ജനുവരി 7, 1871 - 1946) അമേരിക്കൻ ഐക്യനാടുകളിലെ വിസ്കോൺസിൻ ആസ്ഥാനമായി പ്രവർത്തിച്ചിരുന്ന ഒരു അമേരിക്കൻ മെഡിക്കൽ ഡോക്ടറായിരുന്നു. ഇംഗ്ലീഷ്:Maybelle Maud Park. 1922-ൽ സ്റ്റേറ്റ് ബോർഡ് ഓഫ് കൺട്രോൾ സ്ഥാപിതമായപ്പോൾ അവർ ശിശുക്ഷേമ വകുപ്പ് മേധാവിയായി സേവനമനുഷ്ഠിച്ചു.
ജീവിതരേഖ
ജോൺ വെയ്റ്റ് പാർക്ക്, സാറാ ലുവെല്ല തോമസ് പാർക്ക് ദമ്പതികളുടെ എട്ട് മക്കളിൽ ഇളയ കുട്ടിയായി വിസ്കോൺസിനിലെ ഡോഡ്ജസ് കോർണേഴ്സ് നഗരത്തിലാണ് മെയ്ബെല്ലെ മൗഡ് പാർക്ക് ജനിച്ചത്. മൂത്ത സഹോദരി മെറിയൽ വിസ്കോൺസിൻ സർവകലാശാലയിൽ നിന്ന് 1884- ൽ ബിരുദം നേടുകയും പിന്നീട്, അവരുടെ രണ്ട് സഹോദരന്മാർ അവിടെ നിന്ന് നിയമ ബിരുദവും നേടിയിരുന്നു. മറ്റൊരു സഹോദരിയായിരുന്ന ഡോറ പാർക്ക് പുട്ട്‌നം മിൽവാക്കി ആസ്ഥാനമാക്കി ജോലി ചെയ്യുന്ന ഒരു കലാകാരിയായിരുന്നു.
മരണം
1946-ൽ 75 വയസ്സുള്ളപ്പോൾ അവൾ മരിച്ച അവളുടെ ശവകുടീരം മാതാപിതാക്കളോടൊപ്പം വൗകെഷാ കൗണ്ടിയിലാണുള്ളത്.
പീറ്റർ ബിയേർഡ്
പീറ്റർ ഹിൽ ബിയേർഡ് ( 1938 ജനുവരി 22 – മാർച്ച്/ഏപ്രിൽ 2020) അമേരിക്കൻ കലാകാരൻ, ഫോട്ടോഗ്രാഫർ, ഡയറി എഴുത്തുകാരൻ എന്നീ മേഖലകളിൽ ശ്രദ്ധേയനായ വ്യക്തിയാണ്. ന്യൂയോർക്ക് സിറ്റി, മൊണ്ടൗക്ക്, കെനിയ എന്നിവിടങ്ങളിൽ താമസിക്കുകയും ജോലി ചെയ്യുകയും ചെയ്തു. ആഫ്രിക്കൻ വന്യജീവികളുടെ ഫോട്ടോകളിലൂടെയാണ് ബിയേർഡ് ലോകപ്രശസ്തനായത്. ആഫ്രിക്കൻ പ്രകൃതിയും, ആഫ്രിക്കൻ മൃഗങ്ങളും സമന്വയിപ്പിക്കപ്പെട്ട അദ്ദേഹത്തിന്റെ ഫോട്ടോഗ്രാഫുകൾ  1960 മുതൽ വ്യാപകമായി  പ്രസിദ്ധീകരിക്കപ്പെട്ടു.
അഗ്രിക്കൾച്ചറൽ റിസർച്ച് സ്റ്റേഷൻ, മണ്ണൂത്തി
കേരള കാർഷിക സർവ്വകലാശാലയുടെ കീഴിൽ തൃശൂർ ജില്ലയിലെ മണ്ണുത്തിയിൽ പ്രവർത്തിക്കുന്ന ഒരു ഗവേഷണകേന്ദ്രമാണ് അഗ്രിക്കൾച്ചറൽ റിസർച്ച് സ്റ്റേഷൻ മണ്ണൂത്തി. 1957 ൽ ഈ സ്റ്റേഷൻ നെല്ലുഗവേഷണ കേന്ദ്രമായിട്ടാണ് ആരംഭിച്ചത്. പിന്നീട് 1972 ൽ കേരള കാർഷിക സർവ്വകലാശാല രൂപീകരിച്ചതിനുശേഷം നെല്ലുഗവേഷണ കേന്ദ്രവും കാർഷിക ഗവേഷണ കേന്ദ്രവും കേരള കാർഷിക സർവ്വകലാശാലയുടെ നിയന്ത്രണത്തിലാക്കി. 1976 ൽ ഈ രണ്ട് ഗവേഷണ കേന്ദ്രങ്ങളും ലയിപ്പിക്കുകയും അഗ്രിക്കൾച്ചറൽ റിസർച്ച് സ്റ്റേഷൻ മണ്ണൂത്തി എന്ന് പുനർനാമകരണം ചെയ്യുകയും ചെയ്തു.
നെൽകൃഷിക്കാവശ്യമായ ഉപകരണങ്ങൾ നന്നാക്കുന്നതിന് ഒരു മൊബൈൽ ആഗ്രോ മെഷിനറി റിപ്പയർ യൂണിറ്റ് ഈ സ്റ്റേഷനിലുണ്ട്. കാർഷികയന്ത്രങ്ങളെക്കുറിച്ചും അതിന്റെ പ്രവർത്തനങ്ങളെക്കുറിച്ചും ലഭ്യതയെക്കുറിച്ചുമുള്ള വിവരങ്ങൾ ഈ കേന്ദ്രത്തിൽ നിന്നും കർഷകർക്ക് നൽകുന്നു.
ഈ സ്റ്റേഷനിലെ ശാസ്ത്രജ്ഞർ വികസിപ്പിച്ചെടുത്ത മനു ലക്ഷ്മി എന്ന തക്കാളിയിനം വലിയ പഴങ്ങളോടുകൂടിയതും  ബാക്റ്റീരിയൽ വാട്ടം പ്രതിരോധിക്കുന്നതുമാണ്.
പുറംകണ്ണി
വർഗ്ഗം:കേരളത്തിലെ ശാസ്ത്രഗവേഷണം വർഗ്ഗം:കേരളത്തിലെ കാർഷികഗവേഷണകേന്ദ്രങ്ങൾ വർഗ്ഗം:തൃശ്ശൂർ ജില്ലയിലെ വിദ്യാഭ്യാസം വർഗ്ഗം:കൃഷി വർഗ്ഗം:കാർഷികകേരളം
ഗ്രേസ് പേലി
ഒരു അമേരിക്കൻ ചെറുകഥാകൃത്തും കവയിത്രിയും അധ്യാപികയും രാഷ്ട്രീയ പ്രവർത്തകയുമായിരുന്നു ഗ്രേസ് പേലി (ജീവിതകാലം, ഡിസംബർ 11, 1922 - ഓഗസ്റ്റ് 22, 2007).
നിരൂപക പ്രശംസ നേടിയ മൂന്ന് ചെറുകഥാ സമാഹാരങ്ങൾ ഗ്രേസ് പേലി എഴുതി. ദി കളക്ടഡ് സ്റ്റോറീസ് ഓഫ് ഗ്രേസ് പാലെ 1994 ലെ ഫിക്ഷനുള്ള ദേശീയ പുസ്തക അവാർഡിനുള്ള അന്തിമ പട്ടികയിലുൾപ്പെട്ടിരുന്മനു. അവളുടെ കഥകൾ നഗരജീവിതത്തിലെ ദൈനംദിന സംഘട്ടനങ്ങളെയും ഹൃദയമിടിപ്പുകളെയും കുറിച്ചു മനസ്സിലാക്കുകയും ബ്രോൺസിലെ അവരുടെ കുട്ടിക്കാലത്തെക്കുറിച്ച് വളരെയധികം പറയുകയും ചെയ്യുന്നു. ഒരു എഴുത്തുകാരിയെന്ന നിലയിലും യൂണിവേഴ്സിറ്റി പ്രൊഫസറെന്ന നിലയിലും പേലി ഒരു ഫെമിനിസ്റ്റ്, യുദ്ധവിരുദ്ധ പ്രവർത്തകയായിരുന്നു.
ആദ്യകാല ജീവിതവും വിദ്യാഭ്യാസവും
കുടുംബം വീട്ടിൽ റഷ്യൻ, യീദിഷ് ഭാഷയും ഒടുവിൽ ഇംഗ്ലീഷും സംസാരിച്ചു (അത് "ഡിക്കൻസ് വായിച്ച്" അവളുടെ അച്ഛൻ പഠിച്ചു). ഐസക്ക് ന്യൂയോർക്കിൽ പരിശീലനം നേടി ഡോക്ടറായി. ദമ്പതികൾക്ക് നേരത്തെ തന്നെ രണ്ട് കുട്ടികളും മൂന്നാമത്തേത് ഗ്രേസും മധ്യവയസ്സിനോട് അടുക്കുമ്പോൾ ആയിരുന്നു. അവരുടെ സഹോദരി ജീനേക്കാൾ പതിനാല് വയസ്സിന് ഇളയതും അവരുടെ സഹോദരൻ വിക്ടറേക്കാൾ പതിനാറ് വയസ്സിന് ഇളയതുമാണ്. ഗ്രേസിനെ കുട്ടിക്കാലത്ത് ഒരു ടോംബോയ് എന്നാണ് വിശേഷിപ്പിച്ചത്. കുട്ടിക്കാലത്ത് അവൾ ചുറ്റുമുള്ള മുതിർന്നവരുടെ ബൗദ്ധിക സംവാദങ്ങളിൽ ശ്രദ്ധ കേന്ദ്രീകരിച്ചു. അവൾ ഫാൽക്കൺസ് എന്ന സോഷ്യലിസ്റ്റ് യുവജന സംഘത്തിലെ അംഗമായിരുന്നു.
പതിനാറാം വയസ്സിൽ ഹൈസ്‌കൂളിൽ നിന്ന് പഠനം നിർത്തി ഗ്രേസ് ഗുഡ്‌സൈഡ് ഒരു വർഷം ഹണ്ടർ കോളേജിൽ ചേർന്നു (1938-1939 വ്യാപിച്ചു), തുടർന്ന് 19 വയസ്സുള്ളപ്പോൾ, ജൂൺ 20-ന് ഒരു ഫിലിം ക്യാമറാമാൻ ജെസ് പാലിയെ വിവാഹം കഴിച്ചു. , 1942. പെലീസിന് രണ്ട് കുട്ടികളുണ്ടായിരുന്നു, നോറ (ജനനം 1949), ഡാനി (ജനനം 1951), എന്നാൽ പിന്നീട് വിവാഹമോചനം നേടി. ദി പാരീസ് റിവ്യൂവിൽ ഒരു അഭിമുഖം അവതരിപ്പിക്കുന്നതിനായി എഴുതിയത്, ജോനാഥൻ ഡീ, ബാർബറ ജോൺസ്, ലാറിസ മക്ഫാർക്വാർ എന്നിവർ ഇത് കുറിക്കുന്നു.
പുറംകണ്ണികൾ
വർഗ്ഗം:1922-ൽ ജനിച്ചവർ വർഗ്ഗം:2007-ൽ മരിച്ചവർ
വിറ്റസ് ബറിംഗ്
വിറ്റസ് ജൊണാസ്സൻ ബെറിങ് (ജ്ഞാനസ്‌നാനം,1681 ആഗസ്റ്റ് 5, മരണം, 1741 ഡിസംബർ 19), ഇവാൻ ഇവാനോവിച്ച് ബെറിങ് എന്നുകൂടി അറിയപ്പെട്ടിരുന്ന റഷ്യൻ സേവനത്തിലുള്ള ഒരു ഡാനിഷ് ഭൂപടരചയിതാവും പര്യവേക്ഷകനും അതൊടൊപ്പം ഒരു റഷ്യൻ നാവിക ഉദ്യോഗസ്ഥനുമായിരുന്നു. രണ്ട് റഷ്യൻ പര്യവേക്ഷണങ്ങൾക്കു നേതൃത്വം നൽകിയതിന്റെ പേരിലാണ് അദ്ദേഹം അറിയപ്പെടുന്നത്. ആദ്യ കംചറ്റ്ക പര്യവേക്ഷണവും ഏഷ്യൻ ഭൂഖണ്ഡത്തിന്റെ വടക്കു-കിഴക്കൻ തീരത്തിലൂടെയും അവിടെനിന്ന് പടിഞ്ഞാറൻ തീരത്തിലൂടെ വടക്കേ അമേരിക്കൻ ഭൂഖണ്ഡത്തിലേയ്ക്കുമുള്ള മഹത്തായ-വടക്കൻ പര്യവേക്ഷണവുമായിരുന്ന അവ. ബറിംഗ് കടലിടുക്ക്, ബറിംഗ് കടൽ, ബറിംഗ് ദ്വീപ്, ബെറിംഗ് ഹിമാനി, ബെയ്റിങ് ലാൻഡ് ബ്രിഡ്ജ് എന്നിവയ്ക്കെല്ലാം അദ്ദേഹത്തിന്റെ ബഹുമാനാർത്ഥമുള്ള പേരുകൾ നൽകപ്പെട്ടിരിക്കുന്നു.
തന്റെ പതിനെട്ടാമത്തെ വയസിൽ സമുദ്ര സഞ്ചാരത്തിനിറങ്ങിയ ബറിംഗ്, അടുത്ത എട്ടുവർഷക്കാലം വിപുലമായ സമുദ്രയാത്ര നടത്തുകയും കൂടാതെ ആംസ്റ്റർഡാമിൽ നാവിക പരിശീലനം നടത്തുകയുമുണ്ടായി. 1704 ൽ, അദ്ദേഹം സാർ പീറ്റർ ഒന്നാമന്റെ (പീറ്റർ ദി ഗ്രേറ്റ്) ദ്രുതഗതിയിൽ വികസിച്ചുകൊണ്ടിരുന്ന റഷ്യൻ നാവിക സേനയിൽ ഉദ്യോഗസ്ഥനായി ചേർന്നു. നാവിക സേനയിൽ പ്രവർത്തിക്കുന്നതിനിടയിൽ മഹത്തായ വടക്കൻ യുദ്ധകാലത്ത് സാരവത്തായതും എന്നാൽ പടയോടൊപ്പം ചേരേണ്ടാത്തതുമായ കർത്തവ്യങ്ങൾ നിർവ്വഹിച്ചിരുന്ന ബറിംഗ് 1724 ൽ നാവിക സേനയിലെ താഴ്ന്ന റാങ്കിൽ തുടരുന്നതിലുള്ള തന്റെ പത്നിയുടെ നിരന്തരമായ ശല്യപ്പെടുത്തലിനേത്തുടർന്ന് മുഖം രക്ഷിക്കുവാൻ രാജിവെച്ചു. എന്നാൽ വിരമിക്കൽ കാലത്ത് അദ്ദേഹം ഒന്നാം ക്യാപ്റ്റൻ സ്ഥാനത്തേക്ക് ഉയർത്തപ്പെട്ടു. അതേ വർഷം തന്നെ റഷ്യൻ നാവികപ്പടവിൽ പുനർനിയമനം നൽകപ്പെടുമ്പോൾ തന്റെ റാങ്കുകൾ സൂക്ഷിക്കാൻ അദ്ദേഹത്തിന് അനുമതി നൽകിയിരുന്നു.
റഷ്യൻ കാവൽപ്പുരകളിൽനിന്നു വടക്കോട്ട് സഞ്ചരിച്ച് കാംചറ്റ്ക ഉപദ്വീപിലെയ്ക്കുള്ള ആദ്യ കാംചറ്റ്ക പര്യടനയാത്രയിൽ ക്യാപ്റ്റനായിരിക്കാൻ സാർ ചക്രവർത്തി അദ്ദേഹത്തെ തെരഞ്ഞെടുത്തു. പര്യടനം നടത്തിയ പുതിയ പ്രദേശങ്ങളുടെ ഭൂപടം തയ്യാറാക്കുവാനും ഏഷ്യയും അമേരിക്കയും തമ്മിൽ കരമാർഗ്ഗമുള്ള ഒരു അതിർത്തി പങ്കിട്ടിരുന്നോയെന്നു സ്ഥാപിക്കാനുമുള്ള ഉത്തരവാദിത്തമായിരുന്നു അദ്ദേഹത്തിൽ അർപ്പിതമായിരുന്നത്. 1725 ഫെബ്രുവരിയിൽ സെന്റ് പീറ്റേർസ്ബർഗി ൽ നിന്ന്, ലെഫ്റ്റനന്റ്സ് മാർട്ടിൻ സ്പാൻഗ്ബെർഗ്, അലക്സേയി ചിരിക്കോവ് എന്നീ വിദഗ്ദ്ധരുടെ തുണയോടെ ബറിംഗ് 34 പേരടങ്ങിയ പര്യവേക്ഷണ സംഘത്തിന്റെ തലവനായി യാത്ര പുറപ്പെട്ടു.
അവലംബം
വർഗ്ഗം:നാവികർ
അടുക്കളയിൽ നിന്ന് അരങ്ങത്തേക്ക്
വി.ടി. ഭട്ടതിരിപ്പാട് രചിച്ച പ്രസിദ്ധമായ ഒരു നാടകമാണ് അടുക്കളയിൽ നിന്ന് അരങ്ങത്തേക്ക്. ബ്രാഹ്മണ സമൂഹത്തിലെ അനാചാരങ്ങളെ പുറത്തുകാട്ടിയ ഈ നാടകം 1929ലാണ് വി.ടി. രചിച്ചത്. കേരള നവോത്ഥാന പ്രസ്ഥാനത്തിന് വലിയ സംഭാവനകളാണ് ഈ നാടകം നൽകിയത്.
നാടകാവതരണം
1929 ഡിസംബർ 24 ന് യോഗക്ഷേമ സഭയുടെ 22ാം വാർഷികത്തിൽ തൃശൂരിൽ എടക്കുന്നിയിലായിരുന്നു അടുക്കളയിൽ നിന്ന് അരങ്ങത്തേക്ക് എന്ന നാടകത്തിന്റെ ആദ്യ അവതരണം. പിന്നീട് പല സ്ഥലങ്ങളിലും ഈ നാടകം അരേങ്ങേറിയിട്ടുണ്ട്. വി.ടി.യുടെ 80ാം പിറന്നാളിനും (1976) ശതാബ്ദിയ്ക്കുo (1996) മേഴത്തൂരിൽ അവതരിപ്പിച്ചിട്ടുണ്ട്. സംഗീതനാടക അക്കാദമിയുടെ ആഭിമുഖ്യത്തിൽ 1982 ൽ തൃശ്ശൂർ റീജനൽ തിയറ്ററിൽ അവതരിപ്പിച്ചിട്ടുണ്ട്.
കഥ
നാലു വട്ടം വേളി കഴിച്ച വൃദ്ധനായ കർക്കടകാം കുന്നത്ത് നമ്പൂതിരിക്ക് തന്റെ മകൾ തേതിയെ വിവാഹം കഴിച്ചുകൊടുക്കാൻ യാഥാസ്ഥിതികനായ വിളയൂർ അച്ഛൻ നമ്പൂതിരി ആലോചിക്കുന്നു. നിരവധി വിവാഹങ്ങൾ നടത്തിയവർക്കും വൃദ്ധരായവർക്കും മക്കളെ വിവാഹം കഴിച്ച് കൊടുക്കുന്നതാണ് അന്നത്തെ നാട്ടുനടപ്പ്. മുമ്പ് തേതിയുടെ ഇല്ലത്ത് ഓത്തുപഠിക്കാനെത്തിയ മധുരമംഗലത്ത് മാധവൻ, തേതിയുടെയും സഹോദരൻ കുഞ്ചുവിൻെറയും ആത്മസുഹൃത്തായിരുന്നു. തൻെറ വിധിയാണിതെന്ന് കരുതി തേതി ദുഃഖിച്ച്കഴിയുന്നതിനിടയിലാണ് ബാല്യകാലസുഹൃത്തായ മാധവനോടുള്ള അനുരാഗം അവളിൽ നിറയുന്നത്. സഹോദരൻ കുഞ്ചു ഇതുമനസ്സിലാക്കി കോടതിയെ സമീപിക്കുന്നു. പുരോഗമനവാദികളായ ചെറുപ്പക്കാർ വൃദ്ധനുമായുള്ള വിവാഹം തടയാൻ ശ്രമിക്കുമ്പോൾ മറുഭാഗം അതിനനുകൂലമായി നിലകൊള്ളുന്നു. ഒടുവിൽ കോടതിയിൽ നിന്ന് ഇൻജങ്ഷൻ ഓർഡർ വാങ്ങി, മദ്രാസിൽ നിന്ന് നാട്ടിലെത്തിയ മാധവൻ തേതിയെ വിവാഹം ചെയ്യുന്നതോടെ നാടകം അവസാനിക്കുന്നു.
അവലംബം
വർഗ്ഗം:മലയാളനാടകങ്ങൾ വർഗ്ഗം:കേരള നവോത്ഥാനം വർഗ്ഗം:മലയാളനാടകകൃതികൾ
ബേസിലിസ്ക്
പ്ലിനിയുടെ അഭിപ്രായത്തിൽ ബസിലിക്കിന്റെ ബലഹീനത കീരിയുടെ ഗന്ധമാണ്. ചുറ്റുമുള്ള ചില കുറ്റിച്ചെടികളും പുല്ലും അതിന്റെ സാന്നിധ്യം കൊണ്ട് കരിഞ്ഞു പോയതിനാൽ തിരിച്ചറിയാൻ കഴിയുന്ന വിധത്തിൽ ബേസിലിസ്‌കിനെ ഗുഹയിലേക്ക് എറിഞ്ഞു.. ബാസിലിസ്‌കിന്റെ ഇതിഹാസവും യൂറോപ്പിലെ കീരിയുമായുള്ള ബന്ധവും ചില ഇനം ഏഷ്യാറ്റിക് പാമ്പുകളുടെയും (കിംഗ് കോബ്ര പോലുള്ളവ) അവയുടെ സ്വാഭാവിക വേട്ടക്കാരനായ മംഗൂസിന്റെയും വിവരണങ്ങളിൽ നിന്ന് പ്രചോദനം ഉൾക്കൊണ്ടിരിക്കാം.
പദോൽപ്പത്തി
"ചെറിയ രാജാവ്", "ചെറിയ രാജകുമാരൻ", "മുഖ്യവൻ", അല്ലെങ്കിൽ "യുവ ഭരണാധികാരി" എന്നർത്ഥമുള്ള ബേസിലിസ്‌കോസ് (ഗ്രീക്ക്: βασιλίσκος; ലാറ്റിൻ: basiliscus) എന്ന ഗ്രീക്ക് രൂപത്തിൽ നിന്നാണ് ഈ വാക്ക് ഉത്ഭവിച്ചത്. ഇത് കോക്കാട്രിസിന്റെ പര്യായമായും കണക്കാക്കപ്പെട്ടിരുന്നു.
കോസാനി സാഡിൽ അണക്കെട്ട്
കോസാനി സാഡിൽ അണക്കെട്ട് Kosani Saddle dam കേരളത്തിലെ വയനാട് ജില്ലയിലെ തരിയോട് ഗ്രാമത്തിൽ കബനിനദിയുടെ പോഷകനദിയായ കരമന്തോടിനു കു റുകേ സ്ഥാപിച്ചിട്ടുള്ള തടയണയാണ്. കുറ്റ്യാടി ഓഗ്മെൻ്റേഷൻ പദ്ധതി പ്രകാരം ബാണാസുര സാഗർ അഥവാ കുറ്റ്യാടി ഓഗ്മേൻ്റേഷൻ റിസർവ്വൊയുടെ കരുത്ത് കൂട്ടുവാനായി സ്ഥാപിച്ചിട്ടുള്ള ആറ് തടയണകളിൽ ഒന്നാണിത്. കുറ്റ്യാടി ഓഗ്മേൻ്റേഷൻ്റെ ഭാഗമായ പ്രധാന അണക്കെട്ടായ ബാണാസുര സാഗർ അണക്കെട്ട് ഒരു മണ്ണുകൊണ്ടുള്ള അണക്കെട്ടാണ്. ഇത് ഏഷ്യയിലെ ഏറ്റവും വലിപ്പം കൂടിയ മണ്ണുകോണ്ട് നിർമ്മിച്ച് അണക്കെട്ടാണ്. ഇതിൽ നിന്നുള്ള വെള്ളം ഒഴുക്കിക്കളയാൻ ഒരു സ്പിൽവേ അണക്കെട്ടും ആ റു മറ്റു തടയണകളുമാണുള്ളത്. ഇവ കോട്ടഗിരി സാഡിൽ അണക്കെട്ട്, നിയർ കോട്ടഗിരി സാഡിൽ അണക്കെട്ട്, കോസാനി സാഡിൽ അണക്കെട്ട്, കുറ്റ്യാടി സാഡിൽ അണക്കെട്ട്, നായൻമൂല തടയണ, മാഞ്ഞൂര തടയണ എന്നിവയാണ്. കേരള സ്റ്റേറ്റ് എലക്റ്റിസ്റ്റിറ്റി ബോർഡ് ആണ് ഈ അണക്കെട്ട് പണികഴിപ്പിച്ചതും അറ്റകുറ്റപ്പണികൾ നടത്തുന്നതും
വൈദ്യുതോൽപ്പാദനം
thumb|500px|left| അണക്കെട്ടിൻറെ റിസർവോ
ചില ന്യൂജെൻ നാട്ടുവിശേഷങ്ങൾ
സംഗീതം
എം. ജയചന്ദ്രൻ ഈണമിട്ട അഞ്ച് ഗാനങ്ങളാണ് ചിത്രത്തിൽ ഉള്ളത്. ചിത്രത്തിലെ ഗാനങ്ങൾ ആലപിച്ചിരിക്കുന്നത് യേശുദാസ്, ശങ്കർ മഹാദേവൻ, പി. ജയചന്ദ്രൻ, ശ്രേയാ ഘോഷാൽ എന്നിവരാണ്.
ഇ.വി. അനിൽ
കേരളത്തിലെ പ്രശസ്തനായ ഒരു ചിത്രകാരൻ ആണ് ഇ വി അനിൽ. പാരമ്പര്യ ചിത്രകലാ രീതികളിൽ നിന്നും വേർപെട്ടു, തനതായ ഒരു രാഷ്ട്രീയ-സാമൂഹിക ചിത്ര - സംവേദന രീതി കൊണ്ട് വന്നു എന്നതാണ് അദ്ദേഹത്തിന്റെ സവിശേഷത.
തൊണ്ണൂറുകളിൽ കേരളത്തിൽ ഉണ്ടായ ദലിത് അന്വേഷണത്തിന്റെയും   ആക്ടിവിസത്തിന്റെ യും ഭാഗമായാണ്  ഇവി  അനിൽ ചിത്രമെഴുത്തിന്റെ രംഗത്തേക്ക് പ്രേവശിക്കുന്നതു. ദളിത് മേഖലയിൽ നിന്നും ഉയർന്നുവന്ന വിവിധ സമരങ്ങൾ, സര്ഗാത്മ രചനകൾ, പ്രസിദ്ധികരണങ്ങൾ എന്നിവയുമായി ബന്ധപെട്ടു ചിത്രങ്ങൾ  വരയ്ക്കുകയും  പുസ്തകങ്ങൾ, മാസികകൾ, നോട്ടീസുകൾ, ലഘു ലേഖകൾ, പുസ്തങ്ങളുടെ കവറുകൾ എന്നിവ രൂപകൽപ്പന നടത്തുകയും ചെയ്തു. രൂപ കൽപ്പനയിലും രേഖ ചിത്ര രീതിയിലും സവിശേഷമായ ഒരു ശൈലി ഇദ്ദേഹം കൊണ്ടുവന്നു. നേർവരകളുടെ കൂട്ടങ്ങൾ കൂടി ചേർന്ന് സംവേദന ചിത്രമായി മാറുന്ന ഒരു രചനാരീതി ഇദ്ദേഹത്തിന്റെ മാത്രം ഒരു പ്രത്യേക ചിത്രരചനാരീതിയാണ്. സവിശേഷമായ ഒരു രേഖ ചിത്ര രീതി കൊണ്ടും ആഖ്യാന വിഷയം കൊണ്ടും അവ ശ്രദ്ധ നേടുകയും ചെയ്തു.അദ്ദേഹത്തിന്റെ പൊയികയിൽ  അപ്പച്ചൻ, മഹാത്മാ അയ്യങ്കാളി, ബാബ സാഹേബ് അംബേദ്‌കർ ചിത്രങ്ങൾ ഏറെ പ്രശസ്തമാണ്.
തൊണ്ണൂറുകൾക്കു ശേഷം കേരളത്തിൽ ഉയർന്നു വന്ന പൊയ്കയിൽ അപ്പച്ചൻ, മഹാത്മാ അയ്യങ്കാളി,  ബാബ സാഹേബ് അംബേദ്‌കർ പഠനങ്ങൾ സൃഷിട്ടിച്ച പുതിയ  അവബോധങ്ങളുടെ  പ്രതിഫലനങ്ങൾ ഈ ചിത്രങ്ങളിൽ  നമുക്ക് കാണാൻ കഴിയും. രോഹിത് വെമ്മൂല സംഭവം, കേരളത്തിൽ നടന്ന  ആദിവാസിയായ  മധുവിന്റെ  കൊലപാതകം, വാളയാർ സംഭവം, ഭൂമിക്കു വേണ്ടിയും സംവരണത്തിന് വേണ്ടിയുള്ള വിവിധ സമരങ്ങൾ ,യൂപിയിലെ ദളിത് കുട്ടികളെ  ചുട്ടെരിച്ച സംഭവം, പൗരത്വ ഭേദഗതി ബില്ല്   തുടങ്ങിയ സന്ദർഭങ്ങളിൽ  ഇ വി അനിൽ വരച്ച ചിത്രങ്ങൾക്കു വലിയ പ്രചാരം ലഭിച്ചിട്ടുണ്ട്. ഇത്തരം ചിത്രങ്ങൾ അതുമായി ബന്ധപെട്ട  സമരങ്ങളിലും  പ്രതിക്ഷേധ പരിപാടികളിലും  നിരന്തരം  ഉപയോഗിക്കപെടുന്നു എന്നത്  ഏറെ ശ്രദ്ധേയമാണ്. അസാധരണമായ കരുത്തും സ്ത്രീ ചലന ശേഷിയും ഇ വി അനിലിന്റെ സ്ത്രീ ചിത്രങ്ങളുടെ  സവിശേഷതയാണ്. ഡോ പി എസ് ശ്രീകല എഴുതി, കേരള സർക്കാരിന്റെ കീഴിലുള്ള  സാക്ഷരതാമിഷൻ  പ്രസിദ്ധിയ്ക്കരിച്ച  "നവോത്ഥാനത്തിലെ സ്ത്രീ മുന്നേറ്റങ്ങൾ ", ഭരണഘടനാ സാക്ഷരതയുടെ  ഭാഗമായി തയാറാക്കിയ  "ഇന്ത്യ എന്ന റിപ്പബ്ലിക്ക് "  എന്നീ പുസ്തകങ്ങള്ക്കു വരച്ച കേരള നവോഥാന ചിത്രങ്ങളും ഇന്ത്യൻ സ്വതന്ത്ര്യസമര ചരിത്രത്തിലെ  വ്യത്യസ്തധാരകളെ  സൂചിപ്പിക്കുന്ന ചിത്രങ്ങളും ഏറെ ശ്രദ്ധേയമാണ്.
ആർട്ട് ഗാലറികൾ വഴി ആയിരുന്നില്ല  ഇവി അനിലിന്റെ ചിത്രങ്ങൾ പ്രചരിച്ചത്. തൊണ്ണൂറുകൾ മുതൽ ദലിതുകൾ നടത്തിയ ആക്ടിവിസത്തിന്റെയും സർഗ്ഗാത്മ ഇടപെടലിന്റെയും ഭാഗമായാണ് അവ പ്രചാരം നേടിയത്. സമ്മേളനങ്ങൾ,സമരങ്ങൾ, സെമിനാറുകൾ എന്നിവയുടെ ഭാഗമായാണ് അവ പ്രദര്ശിപ്പിക്കപ്പെട്ടതു. പലപ്പോഴും തെരുവുകളിൽ ആയിരുന്നു അവയുടെ പ്രദർശന ഇടങ്ങൾ. അത്തരം സംഘടനകൾ തന്നെയായിരുന്നു അതിന്റെ സംഘാടകരും എന്നതും ഏറെ പ്രാധാന്യമുള്ള കാര്യമാണ്. കേരളത്തിലെ ദളിത് ഇടപെടലുകളുടെ ഭാഗമായി  ഒരു ചിത്രകലാ സ്ഥലം വികസിച്ചു വന്നു എന്ന ഈ ചിത്രങ്ങളുടെ  പ്രചാരവും  പ്രദർശനവും  സാക്ഷ്യപ്പെടുത്തുന്നു. സൂചകം, ആദിയർ ദീപം, നയലപം, ഒന്നിപ്പു തുടങ്ങിയ ദളിത്  മാസികകൾ  മുഖേനയാണ്  അദ്ദേഹത്തിന്റെ പല ചിത്രങ്ങളും ആദ്യമായി അച്ചടിച്ച്  വന്നത്. സി അയ്യപ്പൻ നെ പോലെയുള്ള ദളിത് എഴുത്തുകാരുടെ രചനകൾക്ക് വരച്ച  ചിത്രങ്ങളും പ്രധാനമാണ്. രൂപേഷ് കുമാറിനിന്റെ സിനിമ സ്കോപ് എന്ന നോവലിന് വരച്ച ചിത്രങ്ങളും ഏറെ ശ്രദ്ധ നേടിയട്ടുണ്ട്എന്നതും  ഇതോടു ചേർത്ത് വായിക്കാവുന്നതാണ്. ഏകദേശം അൻപതോളം ജനകിയ പ്രദർശനങ്ങൾ ഇദ്ദേഹത്തിന്റേതായി  നടന്നിട്ടുണ്ട്.
ജീവിതരേഖ
1971 മാർച്ച് 15  നു  കേരളത്തിലെ  കോട്ടയം ജില്ലയിൽ  എരുമേലിക്ക് അടുത്തുള്ള  ദളിത് അധിവാസമേഖലയായ  മുട്ടപ്പള്ളി എന്ന ഗ്രാമത്തിൽ  ജനിച്ചു. പിതാവ് വിശ്വംഭരൻ, മാതാവ്  അമ്മിണി. മുട്ടപ്പള്ളി ഗവ എൽ പിസ്കൂൾ, ഡോ .അംബേദ്ക്കർ മെമ്മോറിയൽ യു പി സ്കൂൾ,   തിരുവള്ളുവർ ഹൈസ്ക്കൂൾ  എന്നിവിടങ്ങളിൽ  സ്കൂൾ വിദ്യഭ്യാസം പൂർത്തിയാക്കി. തുടർന്ന് മഹാത്മാ ഗാന്ധി യൂണിവേഴ്സിറ്റിയുടെ കീഴിലുള്ള വിവിധ കോളേജുകളിൽ ഉപരിപഠനം. ചരിത്രത്തിൽ ബിരുദാനന്തര ബിരുദവും ബി എഡും  കരസ്ഥമാക്കി. കേരളത്തിലെ ദളിത് ഇടപെടലുകളുടെയും സാംസ്‌കാരിക പ്രവർത്തനങ്ങളുടെയും  ഭാഗമായി എഴുത്തിന്റെയും ചിത്ര രചനയുടെയും രംഗത്തു സജീവമായി. ദ അസോസിയേഷൻ ഓഫ് കേരള ഹിസ്റ്ററി, ദളിത് സാംസ്‌കാരിക വേദി PRDS സാംസ്‌കാരിക വേദി, PRDS  സെമിനാർ  സംഘടക സമിതി എന്നിവയുടെ  വൈസ് പ്രസിഡന്റ് എന്നി നിലകളിൽ പ്രവർത്തിച്ചിട്ടുണ്ട്. ഈ സംഘടനകളുടെ ഭാഗമായുള്ള ഗവേഷണ പ്രവർത്തനങ്ങളിലും പ്രസാധക പ്രവർത്തനങ്ങളിലും പങ്കാളിയായി, ഈ  സമിതികളുടെ ഭാഗമായി  PRDS  ചരിത്രത്തിൽ(വി വി സ്വാമി ), അയ്യൻ‌കാളി കേരള ചരിത്രത്തിൽ (കെ കെ എസ് ദാസ്), ചെങ്ങുന്നൂരാതി (തെക്കൻ പാട്ടുകളുടെ സമാഹാരം), ദളിത് കഥകൾ (വിവിധ എഴുത്തുകാരുടെകഥാ  സമാഹാരം), ദളിത് കവിത (വിവിധ എഴുത്തുകാരുടെ കവിതാ സമാഹാരം ), ചരിത്രത്തിന്റെ പ്രതിബദ്ധത (ദളിത് ചരിത്രകാരനായ ടി എച് പി ചെന്താര ശേരിയു മായുള്ള സംഭാഷങ്ങൾ ), PRDS ആൻഡ് ദളിത് renaissance  എന്നീ  പുസ്തങ്ങൾ ആണ് പ്രസിദ്ധികരിച്ചത്‌. സൂചകം മാസിക ,ആദിയർ ദീപം മാസിക എന്നിവയുടെ എഡിറ്റോറിയൽ അംഗം എന്ന നിലയിൽ പ്രവർത്തിച്ചു. സൂചകം മാസികയുടെആരംഭ പ്രവർത്തകരിൽ ഒരാളുമായിരുന്നു ഇദ്ദേഹം. ഇപ്പോൾ സൊസൈറ്റി ഓഫ് PRDS  സ്റ്റഡീസ് എന്ന സംഘടനയുടെ  വൈസ് പ്രസിഡണ്ട്  ആണ്. ആ സംഘടനയുടെ പ്രസാധാക വിഭാഗമായ  അൺ സീൻ ലെറ്റേഴ്സ് -സ്ലെറ്റ് പബ്ലിക്കേഷൻ ന്റെ  പ്രസാധക സമിതി യംഗവും  എഡിറ്റോറിയൽ ടിം മെമ്പറുമാണ്. ഈ പ്രസാധക വിഭാഗം ഇതിനോടകം  നാലു പുസ്തകങ്ങൾ പ്രസിദ്ധീകരിച്ചിട്ടുണ്ട്. പ്രത്യക്ഷ രക്ഷാ ദൈവസഭ ചരിത്രത്തിൽ പ്രത്യക്ഷ പെട്ടവിധം ,ആഴി പുഴ തിര കടലും കടന്നു, എഴുതപ്പെടാത്ത വരകൾ ,വ്യവസ്ഥയുടെ നടപ്പാതകൾ (ചരിത്രം) ,അടിമവിഷയം (പഠനം), മർദ്ദിതം ശബ്ദം പോലും (കഥാ സമാഹാരം-  pk പ്രകാശ്), അധ്വാനവും ഉടലും ആഖ്യാനവും (സ്ത്രീ പാഠനം -ഡോ. ലിസ പുല്പറമ്പിൽ),  എന്നീ പുസ്തകങ്ങൾ ആണ്  അൺ സീൻ ലെറ്റേഴ്സ് -സ്ലെറ്റ് പബ്ലിക്കേഷൻ  പ്രസിദ്ധികരിച്ച പുസ്തകങ്ങൾ.
എഴുത്തുകൾ
ഇപ്പോൾ കേരള സംസ്ഥാന സാക്ഷരതാ മിഷനിൽ കോഓർഡിനേറ്റർ ആയി ജോലിചെയ്യുന്നു. അതിന്റെ ഭാഗമായി സാക്ഷരത മിഷൻ, ആദിവാസികൾ,പട്ടികജാതി വിഭാഗങ്ങൾ,ഇതര സംസ്ഥാന തൊഴിലാളികൾ,   തീരദേശ വാസികൾ, ട്രാൻസ് ജണ്ടറുകൾ തുടങ്ങിയ  പാര്ശ്വവൽകൃത വിഭാഗങ്ങൾക്ക് വേണ്ടിയുള്ള  വിവിധ  സാക്ഷരതാ പദ്ധതികൾ ,പരിസ്ഥിതിസാക്ഷരതാ പരിപാടി, ഭരണഘടനാ സാക്ഷരതാ പരിപാടി എന്നിവയുടെ  സംസ്ഥാന തല  കോഓർഡിനേഷൻ   ചുമതല വഹിക്കുന്നു. കൂടാതെ സാക്ഷരതാമിഷന്റെ പ്രസിദ്ധികരണമായ അക്ഷര കൈരളി മാസിക, സാക്ഷരം  ന്യൂസ്‌ ലെറ്റർ  എന്നിവയുടെ കോഓർഡിനേറ്റർ  കൂടിയാണ്.
മിസ്ബാ ഉൾ ഹഖ്
നിലവിലെ പാകിസ്താൻ ദേശീയ ഏകദിന, ടെസ്റ്റ് ക്രിക്കറ്റ് ടീമിന്റെ ക്യാപ്റ്റനാണ് മിസ്ബാ ഉൾ ഹഖ് (ഉറുദു: مصباح الحق خان نیازی)(ജനനം: 28 മേയ് 1974).
ജനനം
1974 മേയ് 28ന് പാകിസ്താനിലെ പഞ്ചാബിലെ മൈൻവാലിയിൽ ജനിച്ചു.
കരിയറിന്റെ തുടക്കം
2002ൽ നെയ്റോബിയിൽ നടന്ന ത്രിരാഷ്ട്ര ടൂർണമെന്റിൽ അരങ്ങേറ്റം. പരമ്പരയിൽ കളിച്ച 3 ഇന്നിങ്സുകളിൽ രണിടെണ്ണത്തിൽ അർധസെഞ്ച്വറി നേടി. എന്നാൽ തുടർന്ന് നടന്ന ഓസ്ട്രേലിയയ്ക്കെതിരായ പരമ്പരയിൽ 20റൺസിനപ്പുറം സ്കോർ ചെയ്യാൻ സാധിച്ചില്ല.
തിരച്ചുവരവ്
2007ലെ ആദ്യ ട്വന്റി20 ലോകകപ്പിൽ ഇൻസിമാം ഉൾ ഹഖിന് പകരക്കാരനായി ടീമിൽ തിരിച്ചുവന്നു. പ്രാദേശിക ലീഗുകളിലെ മികച്ച പ്രകടനം കൊണ്ടാണ് ടീമിൽ തിരിച്ചുവന്നത്. പരമ്പരയിൽ മികച്ച പ്രകടനം കാഴ്ചവയ്ചു. ടൂർണമെന്റിലെ മികച്ച കളിക്കാരിലൊരാളായി മിസ്ബാ മാറി. ഗ്രൂപ്പ് തലത്തിൽ ഇന്ത്യക്കെതിരെ അർധസെഞ്ച്വറി നേടി. സൂപ്പർ 8ൽ ഓസ്ട്രേലിയയ്ക്കെതിരെ 66 റൺസ് നേടി മാൻ ഓഫ് ദി മാച്ചിന് അർഹനായി. സെമിഫൈനലിലെ മിസ്ബയുടെ മികച്ച പ്രകടനം കൊണ്ടാണ് പാകിസ്താൻ ഫൈനലിലെത്തിയത്. ഫൈനലിൽ 3 സിക്സരുകൾ അടിച്ചെങ്കിലും 4പന്തിൽ 6റൺസ് വേണമെന്നിരിക്കെ മിസ്ബാ ഉയർത്തിയടിച്ച പന്ത് ശ്രീശാന്ത് ക്യാച്ച് ചെയ്തു. 2007ൽ ഇന്ത്യയ്ക്കെതിരെ നടന്ന ടെസ്റ്റ് പരമ്പരയിലെ 2-ആം മത്സരത്തിൽ തന്റെ ആദ്യ ടെസ്റ്റ് സെഞ്ച്വറി നേടി. മത്സരത്തില് മിസ്ബാ 161 റൺസ് നേടി. അടുത്ത മത്സരത്തിലും മിസ്ബാ സെഞ്ച്വറി നേടിയിരുന്നു. 2008ന്റെ തുടക്കത്തിൽ ടീമിന്റെ വൈസ് ക്യാപ്റ്റനായി.
ഏഷ്യാകപ്പ് 2012
മിസബായുടെ കീഴിൽ പാകിസ്താൻ 2012ലെ ഏഷ്യാകപ്പ് സ്വന്തമാക്കി. ഫൈനലിൽ ബംഗ്ലാദേശിനെ തോല്പിച്ചാണ് പാകിസ്താൻ ഏഷ്യാകപ്പ് നേടിയത്.
2012ലെ ഇന്ത്യ-പാകിസ്താൻ പരമ്പര
2012ഡിസംബറിൽ ഇന്ത്യയ്ക്കെതിരെ കളിച്ച പാകിസ്താൻ ഏകദിന ടീമിന്റെ ക്യാപ്റ്റനായിരുന്നു. മിസ്ബാ. പരമ്പര പാകിസ്താൻ 2-1ന് വിജയിച്ചു.
ചാമ്പ്യൻസ് ട്രോഫി
ചാമ്പ്യൻസ് ട്രോഫിയിൽ പാകിസ്താൻ ഗ്രൂപ്പിലെ എല്ലാ മത്സരങ്ങളും തോറ്റു. പക്ഷേ മിസ്ബാ ടൂർണമെന്റിൽ മികച്ച പ്രകടനം കാഴ്ചവച്ചിരുന്നു. 3മത്സരങ്ങളിൽ നിന്ന് 173 റൺസാണ് മിസാബാ നേടിയത്. വെസ്റ്റിൻഡീസിനെതിരായ ഗ്രൂപ്പ് മത്സരത്തിൽ മിസ്ബാ 96 റൺസ് നേടിയരുന്നു.
2013ലെ വെസ്റ്റിൻഡീസ്-പാകിസ്താൻ പരമ്പര
പാകിസ്താന് ടീമിൽ ആർക്കും ഫോം നിലർത്തിർത്താൻ സാധിച്ചില്ല. എന്നാൽ അപ്പോഴും മിസ്ബാ വെസ്റ്റിൻഡീസിനെതിരായ പരമ്പരയിലും തിളങ്ങിയിരുന്നു. പരമ്പരയിൽ 4അർധസെഞ്ച്വറികൾ മിസ്ബാ നേടി.
2013ലെ ബാറ്റിങ് പ്രകടനം
വെസ്റ്റിൻഡീസിനെതിരായ പരമ്പരയ്ക്കുശേഷം ഐസിസിയുടെ ബാറ്റ്സ്മാൻമാരുടെ പട്ടികയിൽ 7-ആം സ്ഥാനത്തെത്തി. ആ വർഷം 808 റൺസാണ് മിസ്ബാ സ്കോർ ചെയ്തത്.
2013ലെ പാകിസ്താൻ-ദക്ഷിണാഫ്രിക്ക പരമ്പര
ദക്ഷിണാഫ്രിക്കക്കെതിരായ ആദ്യ ടെസ്റ്റിൽ മിസ്ബാ തന്റെ 4-ആം ടെസ്റ്റ് സെഞ്ച്വറി കുറിച്ചു. രണ്ടാം ടെസ്റ്റിൽ 88റൺസ് നേടി.
അവലംബം
വർഗ്ഗം:1974-ൽ ജനിച്ചവർ വർഗ്ഗം:മേയ് 28-ന് ജനിച്ചവർ വർഗ്ഗം:പാകിസ്താൻ ക്രിക്കറ്റ് കളിക്കാർ
വിശ്വഭാരതി സർവ്വകലാശാല
പശ്ചിമ ബംഗാളിലെ ശന്തിനികേതനിൽ പ്രവർത്തിക്കുന്ന ഒരു കേന്ദ്രീയ പൊതു സർവകലാശാലയാണ് വിശ്വഭാരതി സർ‌വകലാശാല. നോബെൽ പുരസ്കാര ജേതാവായ രവീന്ദ്രനാഥ ടാഗോറാണ് ഇതിന്റെ സ്ഥാപകൻ. 1921 ഡിസംബർ 23-നാണു ഈ സർവകലാശാല പ്രവർത്തനം തുടങ്ങിയത്. ഭാരതത്തിനു സ്വാതന്ത്ര്യം കിട്ടുന്നതിനു മുൻപ്, വിശ്വഭാരതിയെ ഒരു കലാലയം മാത്രമായേ കണക്കാക്കിയിരുന്നുള്ളൂ. 1951 മെയ്‌ മാസത്തിൽ, പാർലിമെന്റ് നിയമനിർമ്മാണം നടത്തി വിശ്വഭാരതിയെ കേന്ദ്രീയ സർവകലാശാലയായി ഉയർത്തി.
== ചരിത്രം ==
1863 ൽ, രവീന്ദ്രനാഥ ടാഗോരിന്റെ പിതാവ് മഹർഷി ദെബേന്ദ്രഥ ടാഗോർ ഏഴു ഏക്കർ സ്ഥലത്ത് ഉണ്ടാക്കിയ ഒരു പ്രാർത്ഥനാ മന്ദിരമാണ്‌ ഇന്നത്തെ സർവകലാശായയായി വികസിച്ചത്. 1888-ൽ അദ്ദേഹം സ്ഥലവും കെട്ടിടവും, ബ്രഹ്മവിദ്യാലയവും അനുബന്ധ വായനശാലയും ഉണ്ടാക്കാൻ വിട്ടുകൊടുത്തു. 1901 ഡിസംബർ 22നു ബ്രഹ്മചര്യശ്രമം എന്ന പേരിൽ ഔപചാരികമായി രവീന്ദ്രനാഥിന്റെ വിദ്യാലയം പ്രവർത്തനം തുടങ്ങി.
രവീന്ദ്രനാഥ ടാഗോറിന് ബ്രിട്ടീഷുകാരുടെ വിദ്യാഭ്യാസ രീതികളോട് വിയോജിപ്പുണ്ടായിരുന്നു. അതിനാൽ അദ്ദേഹം തന്റെ വിദ്യാലയത്തിൽ പൌരാണിക ഭാരത്തിലുണ്ടായിരുന്ന മൂല്യാധിഷ്ഠിത വിദ്യാഭ്യാസമാണ് വിഭാവനം ചെയ്തത്. ആയതിനാൽ ഇവിടുത്തെ പഠനവും പഠനവിഷയങ്ങളും ഇതര വിദ്യാലയങ്ങളിൽനിന്നും വളരെ വ്യത്യസ്തമായിരുന്നു. ലാളിത്യമായിരുന്നു ഈ വിദ്യാലയത്തിന്റെ മുഖമുദ്ര. അദ്ധ്യയനം തുറസ്സായ മരച്ചുവട്ടിലായിരുന്നു. ക്ലാസ്മുറിയുടെ നാല് ഭിത്തികൾ വിദ്യാർഥികളുടെ മനസ്സിനെ സങ്കുചിതമാക്കുമെന്നായിരുന്നു ടാഗോറിന്റെ അഭിപ്രായം.തുടക്കത്തിൽ സംഗീതം, ചിത്രകല, നാടകം മുതലായവയായിരുന്നു ഇവിടുത്തെ പഠനവിഷയങ്ങൾ. അധ്യാപകരും വിദ്യാർഥികളും ഒരേ സാമൂഹ്യ സാംസ്കാരിക നിലവാരത്തിലായിരുന്നു. വിദ്യാർഥികൾക്ക് അവരുടെ കഴിവുകളെ കണ്ടെത്തി പരിപോഷിപ്പിക്കുന്നതിനുള്ള ഒരു അന്തരീക്ഷമാണ് ഇവിടെ ഉണ്ടായിരുന്നത്.
1921 ഡിസംബർ 22നു, വിശ്വഭാരതി സ്വന്തം ഭരണഘടനയുള്ള ഒരു പൊതു സ്ഥാപനമായി രജിസ്റ്റർ ചെയ്തു.
കാര്യനിർവഹണം
പശ്ചിമ ബംഗാൾ ഗവർണർ ആണ് പ്രധാന. രാഷ്ട്രപതി ആണ് ആചാര്യയെയും ഉപാചാര്യയെയും നിയമിക്കുന്നത്. സർവകലാശാലയുടെ ദൈനംദിന കാര്യങ്ങൾ നിർവഹിക്കുന്നത് ഇതിന്റെ കർമ സമിതി(Executive Council)യാണ്. ആചാര്യയാണ് കർമ സമിതിയുടെ അദ്യക്ഷൻ.
സർവകലാശാലയുടെ വിവിധ അപ്പീസുകളും സ്ഥാപനങ്ങളും ശാന്തിനികേതനിലും ശ്രീനികേതനിലും ആണ്.
കുമരി കണ്ഡം
thumbnail|right|കുമരി കണ്ഡത്തിന്റെ വിന്യാസം
കുമരി കണ്ഡം എന്നത്, ഒരു സാങ്കല്പിക ഭൂഭാഗമല്ല.അത് വർഷങ്ങൾക്കു മുൻപ് ഉണ്ടായിരുന്ന ഒരു നാട് ആണ് ഇത് കടൽ കയറി കിടക്കുന്നു ഇന്നും എന്റെ നാട് കുമരികണ്ടം 46നാട്ട് രാജ്യം ചേർന്നത്. ഇന്ത്യൻ ഉപഭൂഘണ്ഡത്തിനു തെക്ക് ഭാഗത്തായി തമിഴ് സംസ്കാരം അനുവർത്തിച്ചു വന്നിരുന്നതായി പറയപ്പെടുന്നു. കുമരിക്കണ്ഡം, കുമരിനാട് എന്നും ഇത് അറിയപ്പെടുന്നു. ആധുനിക ശാസ്ത്രം അനുസരിച്ച് കുമരി കണ്ഡം ഒരു യാഥാർത്ഥ്യം തന്നെയാണ്.
19ാം നൂറ്റാണ്ടിൽ, യൂറോപ്പിലേയും അമേരിക്കയിലേയും ഗവേഷകരും പണ്ഡിതരും ലെമൂറിയ എന്നൊരു ഭൂഭാഗം ഇന്ത്യയ്ക്ക് തെക്ക് ഉണ്ടായിരുന്നിരിക്കാം എന്ന് വാദിച്ചിരുന്നു. പടിഞ്ഞാറിൽ മഡഗാസ്കർ മുതൽ കിഴക്ക് ഓസ്ട്രേലിയ വരെ പരന്നു കിടക്കുന്ന ഒരു ഭൂഘണ്ഡമായിട്ടാണ് ഇത് വിഭാവനം ചെയ്തത്. മഡഗാസ്കറിലെയും ഓസ്ട്രേലിയയിലെയും ഇന്ത്യയിലേയും ഗോത്രവംശജർ തമ്മിൽ കണ്ടിരുന്ന നിഗൂഢമായ ഒരു സാമ്യം കാരണമാണ് ഇങ്ങനെ ഒരു തിയറി ഉണ്ടായത്. ആ കാലത്തെ തമിഴ് നവോത്ഥാന നായകരൊക്കെ ഈ വാദം ഏറ്റെടുക്കുകയും, സംഘകാല കൃതികളിൽ പറഞ്ഞിരുന്ന പാണ്ഡ്യനാട് ഈ ഭൂഭാഗം കൂടി ചേർന്നതാണ് എന്നും, പിന്നീടെപ്പോഴോ കടലിൽ മുങ്ങി പോയതാണെന്നും വാദം വന്നു. 20ാം നൂറ്റാണ്ടിന്റെ ആദ്യത്തോടെ ലെമൂറിയയ്ക്ക് കുമരികാണ്ഡം എന്ന പേര് കൊടുത്തു. കോണ്ടിനെന്റൽ ഡ്രിഫ്റ്റ് സിദ്ധാന്തം വന്നതോടുകൂടി ലെമൂറിയ എന്ന തത്ത്വത്തിന്റെ പ്രാധാന്യം നഷ്ടപ്പെട്ടു. എങ്കിലും ഇന്നും ആ നഷ്ട ഭൂമിയുടെ തത്ത്വം വിശ്വസിക്കുന്നവർ അനേകമാണ്. അനേകം സംഘകൃതികളിലും സംസ്കൃത കൃതികളിലും പരാമർശിക്കപ്പെട്ട കുമരി കണ്ഡത്തിനെ തമിഴ് സംസ്കാരത്തിന്റെ ഈറ്റില്ലമായി കരുതിപ്പോരുന്നു.
വർഗ്ഗം:സാങ്കല്പിക ഭൂഖണ്ഡങ്ങൾ
പി.പി. തങ്കച്ചൻ
ജീവിതരേഖ
എറണാകുളം ജില്ലയിലെ അങ്കമാലിയിൽ റവ.ഫാ. പൗലോസിൻ്റെ മകനായി 1939 ജൂലൈ 29ന് ജനിച്ചു. തേവര എസ്.എച്ച്. കോളേജിലെ ബിരുദ പഠനത്തിന് ശേഷം നിയമം പഠിച്ച് അഭിഭാഷകനായും ജോലി ചെയ്തു. പൊതുഭരണത്തിൽ ഡിപ്ലോമ ബിരുദവും നേടി.
രാഷ്ട്രീയ ജീവിതം
1968-ൽ പെരുമ്പാവൂർ കോർപ്പറേഷൻ്റെ ചെയർമാൻ ആയിട്ടാണ് പൊതുരംഗ പ്രവേശനം. 1968-ൽ രാജ്യത്തെ ഏറ്റവും പ്രായം കുറഞ്ഞ കോർപ്പറേഷൻ ചെയർമാൻ എന്ന റെക്കോർഡും തങ്കച്ചൻ്റെ പേരിലാണ്.
1968 മുതൽ 1980 വരെ പെരുമ്പാവൂർ കോർപ്പറേഷൻ കൗൺസിൽ അംഗമായിരുന്നു. 1977 മുതൽ 1989 വരെ എറണാകുളം ഡി.സി.സി പ്രസിഡൻറായും 1980-1982 കാലത്ത് പെരുമ്പാവൂർ കോർപ്പറേഷൻ പ്രതിപക്ഷ നേതാവായും പ്രവർത്തിച്ചു.
1982-ൽ പെരുമ്പാവൂരിൽ നിന്ന് ആദ്യമായി നിയമസഭ അംഗമായി തിരഞ്ഞെടുക്കപ്പെട്ടു. പിന്നീട് നടന്ന നിയമസഭ തിരഞ്ഞെടുപ്പുകളിലും(1987,1991, 1996) പെരുമ്പാവൂരിൽ നിന്ന് തന്നെ നിയമസഭാംഗമായി. 1987-1991 കാലഘട്ടത്തിൽ കോൺഗ്രസ് പാർലമെൻ്ററി പാർട്ടിയുടെ സെക്രട്ടറിയായിരുന്നു.
2001-ലെ നിയമസഭ തിരഞ്ഞെടുപ്പിൽ പെരുമ്പാവൂരിൽ നിന്ന് മത്സരിച്ചെങ്കിലും സിപിഎമ്മിലെ സാജു പോളിനോട് പരാജയപ്പെട്ടു. 2006-ലെ നിയമസഭ തിരഞ്ഞെടുപ്പിൽ കുന്നത്തുനാട്ടിൽ നിന്ന് മത്സരിച്ചെങ്കിലും സി.പി.എമ്മിലെ എം.എം. മോനായിയോട് പരാജയപ്പെട്ടു.
1991-1995-ലെ കെ. കരുണാകരൻ മന്ത്രിസഭയിൽ സ്പീക്കറായും 1995-1996-ലെ എ.കെ. ആൻറണി മന്ത്രിസഭയിലെ കൃഷിവകുപ്പ് മന്ത്രിയായും 1996-2001-ലെ നിയമസഭയിൽ പ്രതിപക്ഷത്തിൻ്റെ ചീഫ് വിപ്പായും പ്രവർത്തിച്ചു.
2001 മുതൽ 2004 വരെ മാർക്കറ്റ് ഫെഡ് ചെയർമാനായും കെ.പി.സി.സിയുടെ വൈസ് പ്രസിഡൻറായും നിയമിതനായി.
2004-ൽ കെ.പി.സി.സി പ്രസിഡൻറായിരുന്ന കെ. മുരളീധരൻ സ്ഥാനമൊഴിഞ്ഞതോടെ കെ.പി.സി.സിയുടെ താത്കാലിക പ്രസിഡൻറായി തിരഞ്ഞെടുക്കപ്പെട്ടു.
2004-ൽ ഉമ്മൻചാണ്ടി മുഖ്യമന്ത്രിയായതോടെ യു.ഡി.എഫ് കൺവീനറായ തങ്കച്ചൻ 2018 വരെ കൺവീനറായി തുടർന്നു.
കുടുംബം
ഭാര്യ - ടി.വി. തങ്കമ്മ, ഒരു മകനും രണ്ട് മകളും.
അവലംബം
വർഗ്ഗം:കേരള നിയമസഭയിലെ സ്പീക്കർമാർ വർഗ്ഗം:കെ.പി.സി.സി. പ്രസിഡന്റുമാർ വർഗ്ഗം:1939-ൽ ജനിച്ചവർ വർഗ്ഗം:കേരളത്തിലെ കൃഷിവകുപ്പ് മന്ത്രിമാർ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:ഒൻപതാം കേരള നിയമസഭയിലെ മന്ത്രിമാർ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:ജൂലൈ 29-ന് ജനിച്ചവർ
സിർപ്പി ബാലസുബ്രമണ്യം
തമിഴ് കവി, സാഹിത്യ വിമർശകൻ, പണ്ഡിതൻ എന്നീ നിലകളിൽ പ്രശസ്തനാണ് സിർപ്പി ബാലസുബ്രമണ്യം (29 ജൂലൈ 1936). വിവർത്തനത്തിനും (ലളിതാംബിക അന്തർജ്ജനത്തിന്റെ അഗ്നിസാക്ഷി തമിഴിലാക്കി) കവിതയ്ക്കുമുള്ള കേന്ദ്ര സാഹിത്യ അക്കാദമി പുരസ്‌കാരങ്ങൾ ലഭിച്ചിട്ടുണ്ട്.
പുറം കണ്ണികൾ
വർഗ്ഗം:1936-ൽ ജനിച്ചവർ
വർഗ്ഗം:ജൂലൈ 29-ന് ജനിച്ചവർ
വർഗ്ഗം:തമിഴ് കവികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:തമിഴ് വിവർത്തകർ
ടി.യു. രാധാകൃഷ്ണൻ
{{Infobox_Indian_politician }}
പതിനൊന്നാം കേരള നിയമസഭയിൽ (2001-2006) മാളയിൽ നിന്നുള്ള  നിയമസഭാംഗവും നിലവിൽ സംഘടന ചുമതലയുള്ള  കെ.പി.സി.സിയുടെ ജനറൽ സെക്രട്ടറിയും തൃശൂർ ജില്ലയിൽ നിന്നുള്ള കോൺഗ്രസ് നേതാവുമാണ്. '''ടി.യു. രാധാകൃഷ്ണൻ''' (ജനനം:14 നവംബർ 1953)
ജീവിതരേഖ
തൃശൂർ ജില്ലയിലെ അന്നമനടയിൽ ടി.കെ.ഉണ്ണിയുടേയും സരോജിനിയുടേയും മകനായി 1953 നവംബർ 14 ന് ജനിച്ചു. ബിരുദമാണ് വിദ്യാഭ്യാസ യോഗ്യത.
രാഷ്ട്രീയ ജീവിതം
കോൺഗ്രസിൻ്റെ വിദ്യാർത്ഥി, യുവജന സംഘടനകളായ കെ.എസ്.യു, യൂത്ത് കോൺഗ്രസ് എന്നിവയിലൂടെ പൊതുരംഗത്ത്. 2001-ൽ മാളയിൽ നിന്ന് നിയമസഭാംഗമായി തിരഞ്ഞെടുക്കപ്പെട്ടു. 2006-ൽ മാളയിൽ നിന്ന് മത്സരിച്ചെങ്കിലും സി.പി.ഐയിലെ എ.കെ. ചന്ദ്രനോട് പരാജയപ്പെട്ടു.
പ്രധാന പദവികൾ
അവലംബം
വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
ഹാരിയെറ്റ് ന്യൂട്ടൺ ഫിലിപ്‌സ്
ഹാരിയറ്റ് ന്യൂട്ടൺ ഫിലിപ്‌സ് (1819-1901) അമേരിക്കയിൽ നേരത്തെ പരിശീലനം ലഭിച്ച നഴ്‌സായിരുന്നു. ഇംഗ്ലീഷ്:Harriet Newton Phillips. ആഭ്യന്തരയുദ്ധകാലത്തും അതിനുശേഷവും അവർ ജോലി ചെയ്തു.
ജീവിതരേഖ
1819 ഡിസംബർ 29 ന് പെൻസിൽവാനിയയിലാണ് ഹാരിയെറ്റ് ന്യൂട്ടൺ ഫിലിപ്സ് ജനിച്ചത്. 1862 ഒക്‌ടോബർ മുതൽ 1863 നവംബർ വരെ, മിസോറിയിലെ സെന്റ് ലൂയിസിനടുത്തുള്ള ജെഫേഴ്‌സൺ ബാരക്‌സിലെ ആശുപത്രിയിൽ നഴ്‌സായി ജോലി ചെയ്തു. 1863-ൽ മിസോറിയിലെ സെന്റ് ലൂയിസിലെ വെസ്റ്റേൺ സാനിറ്ററി കമ്മീഷനിൽ ചേർന്ന ഹാരിയെറ്റ് അവിടെ നഴ്‌സായി സൈന്യത്തിൽ ചേർന്നു. 1864 ആയപ്പോഴേക്കും അവൾ സെന്റ് ലൂയിസിലെ ബെന്റൺ ബാരക്‌സ് ജനറൽ ഹോസ്പിറ്റലിൽ നഴ്‌സായി ജോലി ചെയ്തു. 1864-ൽ ഹാരിയെറ്റ് സൈന്യം വിട്ടു. 1864 വരെ അവർ വിമൻസ് ഹോസ്പിറ്റലിലെ ഫീമെയിൽ മെഡിക്കൽ കോളേജിൽ ക്ലാസുകളിൽ പങ്കെടുത്തുകൊണ്ടിരുന്ന ആ സമയത്ത് അവൾ നഴ്‌സായി ജോലി ചെയ്യാൻ സ്കൂൾ വിട്ടു. 1869-ൽ അവൾ സ്കൂളിൽ മടങ്ങിയെത്തി, ഡിപ്ലോമ നേടി, മറ്റ് നഴ്സിംഗ് വിദ്യാർത്ഥികളെ പരിശീലിപ്പിക്കാൻ ഹെഡ് നഴ്സ് സ്ഥാനം ഏറ്റെടുത്തു.
നരബലി
മിക്കവാറും മതചടങ്ങിന്റെ ഭാഗമായി ഒന്നോ അതിലധികമോ മനുഷ്യരെ കൊലപ്പെടുത്തുന്ന പ്രവൃത്തിയാണ് നരബലി. ദേവതാപ്രീതി, ഭൂമിയുടെ ഫലപുഷ്ടി വർധിപ്പിക്കുക, അമാനുഷിക ശക്തികൾ സ്വായത്തമാക്കുക, സ്വർഗലാഭം, രോഗമുക്തി തുടങ്ങി വ്യത്യസ്ത നേട്ടങ്ങൾ ലഭിക്കുമെന്ന വിശ്വാസത്തിലായിരുന്നു നരബലി നടത്തിയിരുന്നത്. ചരിത്രത്തിലുടനീളം ഒട്ടുമിക്ക സംസ്കാരങ്ങളിലും നരബലി നടപ്പുണ്ടായിരുന്നു എന്നു കാണാവുന്നതാണ്. ഇന്നും ഭാരതത്തിന്ററ വടക്കൻ സംസ്ഥാനത്തിൽ നരബലി ചെയ്തുവരുന്നു.
വർഗ്ഗം:അന്ധവിശ്വാസങ്ങൾ
സാമിയ അകാരിയോ
മൊറോക്കോയിലെ ചെഫ്‌ചൗവനിൽ ജനിച്ച (28 May 1972) മൊറോക്കൻ അഭിനേത്രിയും സംവിധായികയുമാണ് സാമിയ അകാരിയോ (അറബിക്: سامية أقريو‎).
ജീവചരിത്രം
മുഹമ്മദ് അബ്ദുറഹ്മാൻ താസി എന്ന സിനിമയിൽ നിരവധി ഭാഗങ്ങൾ അവതരിപ്പിച്ചുകൊണ്ടാണ് അവർ തിയേറ്ററിൽ തന്റെ കരിയർ ആരംഭിച്ചത്. ഹസ്സൻ ബെൻജെല്ലൂണിന്റെയും അലിയുടെയും റബിയയുടെയും ട്രിക്ക്സ് വിമൻ ഫരീദ ബെൽയാസിദ്, ഫ്രണ്ട്സ് യെസ്റ്റെർഡേ എന്നീ ചിത്രങ്ങളിൽ അവർ പ്രവർത്തിച്ചു.
പുറംകണ്ണികൾ
വർഗ്ഗം:1972-ൽ ജനിച്ചവർ വർഗ്ഗം:മൊറോക്കൻ നടിമാർ
പ്രേം മായ സോണിർ
പ്രേം മായ ബച്ചൻ സോനിർ (ജനനം: 1961 ജൂലൈ 14) നോർത്ത് ഈസ്റ്റേൺ റെയിൽവേ ഹെഡ്ക്വാർട്ടേഴ്സ് ഗോരഖ്പൂർ അസിസ്റ്റന്റ് സ്പോർട്സ് ഓഫീസറായി പ്രവർത്തിക്കുന്നു. ന്യൂഡൽഹിയിൽ നടന്ന 1982 ലെ ഏഷ്യൻ ഗെയിംസിൽ സ്വർണമെഡൽ നേടിയ വനിതാ ഹോക്കി ടീമിന്റെ അംഗമായിരുന്നു.
വനിതകളുടെ ദേശീയ ഹോക്കി ചാമ്പ്യൻഷിപ്പ് പല തവണ നേടിയ പ്രേം മായ സോണിർ ഇന്ത്യൻ റെയിൽവേ വനിതാ ഹോക്കി ടീമിന്റെ കോച്ചായി പ്രവർത്തിക്കുന്നു. ദേശീയ വനിതാ ഹോക്കി ടീമിന്റെ ക്യാപ്റ്റനായിരുന്നു. 1985 ൽ അർജുന അവാർഡ് നൽകി ആദരിച്ചു.
ഇന്ത്യൻ റെയിൽവേ യിൽ നിന്നുള്ള ബാസ്കറ്റ് ബോൾ കളിക്കാരനായ ബച്ചൻ പ്രസാദിനെ വിവാഹം കഴിച്ചു​. അങ്കിത് ബച്ചനും അർപിത് ബച്ചനുമാണ് ഇവരുടെ മക്കൾ.
അവലംബം
വർഗ്ഗം:1961-ൽ ജനിച്ചവർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ വർഗ്ഗം:ഹോക്കിയിൽ ഏഷ്യൻ ഗെയിംസ് മെഡൽ ജേതാക്കൾ വർഗ്ഗം:ഇന്ത്യൻ വനിത ഹോക്കി കളിക്കാർ
എ.കെ. ചന്ദ്രൻ
കേരളത്തിലെ തൃശ്ശൂർ ജില്ലയിൽ നിന്നുള്ള സി.പി.ഐ. നേതാവും മുൻ എം.എൽ.എ.യുമാണ് '''എ.കെ. ചന്ദ്രൻ'''.
അവലംബം
വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ
ബഹിരാകാശത്തിലെത്തിയ സ്ത്രീകൾ
കാർമാൻ അതിരിനു മുകളിലേയ്ക്കു സഞ്ചരിച്ച സ്ത്രീകളെപ്പറ്റിയാണീ ലേഖനം. ബഹിരാകാശത്തിലേയ്ക്ക് തെർമോസ്പിയർ വഴി സഞ്ചരിക്കുന്നതും ഇതിൽപ്പെടും. എങ്കിലും, 2016 ഡിസംബർ വരെ താഴ്ന്ന ഭൂഭ്രമണപഥത്തിനപ്പുറത്തേയ്ക്ക് ഒരു സ്ത്രീയും സഞ്ചരിച്ചിട്ടില്ല.
അനേകം രാജ്യങ്ങളിലെ സ്ത്രീകൾ ബഹിരാകാശത്ത് ജോലിചെയ്തിട്ടുണ്ട്. 1963ലാണ് സോവിയറ്റ് ബഹിരാകാശസഞ്ചാരിയായ വലന്റീന തെരഷ്‌കോവ ആദ്യമായി ബഹിരാകാശത്തെത്തിയത്. അതിനുശേഷം ബഹിരാകാശപര്യവേഷണങ്ങളിൽ സ്ത്രികളെ കുറേക്കാലത്തേയ്ക്ക്, ഉൾപ്പെടുത്താൻ കഴിഞ്ഞില്ല. 1980കളിൽ ആണിതിനു മാറ്റം വന്നത്. ബഹിരാകാശത്തെത്തിയ സ്ത്രീകളിൽ ഏറ്റവും കൂടുതലാളുകൾ യു എസിൽ നിന്നുമാണ്. സ്പെസ് ഷട്ടിലിൽ ആണ് സ്ത്രീകളായ ഏറ്റവും കൂടുതൽ യു എസ് ആസ്ട്രോനട്ടുകൾ പോയത്. മൂന്നു രാജ്യങ്ങളാണ് ബഹിരാകാശത്തേയ്ക്കു സ്ത്രീകളെ അയയ്ക്കാനുള്ള ബഹിരാകാശപദ്ധതി സജീവമായി നിലനിർത്തുന്നത്. ചൈന, റഷ്യ, അമേരിക്കൻ ഐക്യനാടുകൾ എന്നിവയാണവ. ഇതിനുപുറമേ, കാനഡ, ഫ്രാൻസ്, ഇന്ത്യ, ഇറാൻ, ഇറ്റലി, ജപ്പാൻ, തെക്കൻ കൊറിയ, യുണൈറ്റഡ് കിങ്ഡം എന്നീ രാജ്യങ്ങളിലെ സ്ത്രീകൾ മറ്റു രാജ്യങ്ങളുടെ ബഹിരാകാശവാഹനങ്ങളിൽ ബഹിരാകാസത്തു പോയിട്ടുണ്ട്.
അവലംബം
വർഗ്ഗം:ബഹിരാകാശസഞ്ചാരികൾ
സർക്ക്യൂട്ട് രൂപകൽപ്പന
സർക്ക്യൂട്ട് രൂപകൽപ്പന എന്ന പ്രക്രിയ, ഒരു ഇന്റഗ്രേറ്റഡ് സർക്യൂട്ടിലെ വേറിട്ടുനിൽക്കുന്ന ട്രാൻസിസ്റ്ററുകളിൽ മുതൽ സങ്കീർണ്ണമായ ഇലക്ട്രോണിക് സംവിധാനത്തിൽ വരെ നടത്തുന്നു.
ലളിതമായ സർക്യൂട്ടുകളിൽ ഇത്തരം രൂപകൽപ്പനാപ്രക്രിയ ആസൂത്രിതമോ ഘടനാപരമായോ ആയ പ്രക്രിയ ഇല്ലാതെ ഒരു വ്യക്തിക്കുമാത്രം ചെയ്യാവുന്നതാണ്. എന്നാൽ കൂടുതൽ സങ്കീർണ്ണമായ രൂപകൽപ്പനകൾക്ക് ഒരു സംഘം രൂപകൽപ്പനാവിദഗ്ദ്ധർ ബുദ്ധിപൂർവ്വമായി നയിക്കപ്പെടുന്ന കമ്പ്യൂട്ടർ സിമുലേഷനോടു കൂടിയുള്ള ക്രമാനുഗതമായ സമീപനം പിന്തുടരുന്നത് കൂടുതൽ സാർവത്രികമാകുകയാണ്.
ഇന്റഗ്രേഷൻ സർക്യൂട്ട് ഡിസൈൻ ഓട്ടോമേഷനിൽ, സർക്യൂട്ട് ഡിസൈൻ എന്നത്, മിക്കപ്പോഴും രൂപകൽപ്പനാ ചക്രത്തിന്റെ വിവിധ ഘട്ടങ്ങൾ ഇന്റഗ്രേറ്റഡ് സർക്യൂട്ടിന്റെ  പദ്ധതിരൂപരേഖയുടെ  ഫലം തരുന്നു. പ്രത്യേകിച്ച്, ഇതാണ് ലോജിക് രൂപകൽപ്പനയ്ക്കും ഭൗതിക രൂപ്കൽപ്പനയ്ക്കും ഇടയ്ക്കുള്ള ഘട്ടം.
ഔപചാരികമായ സർക്ക്യൂട്ട് രൂപകൽപ്പന താഴെപ്പറയുന്ന ഘട്ടങ്ങൾ അടങ്ങിയതാണ് :
സ്രോതസ്സുകൾ
വർഗ്ഗം:ഇലക്ട്രോണിക്സ് വർഗ്ഗം:ഇലക്ട്രോണിക് എഞ്ചിനീയറിങ്
ചോ കി-ഹൈയാങ്
1988 ലെ സമ്മർ ഒളിമ്പിക്സിൽ മത്സരിച്ച ദക്ഷിണകൊറിയൻ മുൻ ഹോക്കി താരമാണ് ചോ കി-ഹൈയാങ് (ജനനം: സെപ്റ്റംബർ 23, 1963).
അവലംബം
വർഗ്ഗം:1963-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ
ഇന്ത്യയിലെ സ്ത്രീകൾ
ഇന്ത്യയിലെ സ്ത്രീകൾ ഇന്ത്യയിൽ ജനിച്ചതോ ജിവിക്കുന്നതോ എവിടെനിന്നും വന്നതോ ആയ സ്ത്രീകളാണ്. ഇന്ത്യയിലെ സ്ത്രീകളുടെ സ്ഥിതി കഴിഞ്ഞ അനേകം വർഷങ്ങളായി വളരെയധികം മാറ്റങ്ങൾക്കു വിധേയമായിട്ടുണ്ട്. പ്രാചീനമായ കാലത്തുള്ള അവരുടെ സ്ഥിതിയിൽനിന്നും മദ്ധ്യകാലമായപ്പോഴെയ്ക്കും മോശമായി. എന്നാൽ അതിനുശേഷം സാമൂഹ്യ പരിഷ്കർത്താക്കളുടെ പ്രവർത്തനഫലമായി, സ്ത്രീകളുടെ ചരിത്രം മാറി. ഇന്ന് ആധുനികകാലത്ത്, ഇന്ത്യയിലെ സ്ത്രീകൾ, പ്രസിഡന്റ്, പ്രധാനമന്ത്രി, ലോകസഭാസ്പീക്കർ, പ്രതിപക്ഷനേതാവ്, കേന്ദ്രമന്ത്രിമാർ, സംസ്ഥാനങ്ങളുടെ മുഖ്യമന്ത്രിമാർ, ഗവർണർമാർ തുടങ്ങി ഉയർന്ന സ്ഥാനങ്ങൾ വഹിച്ചുപോന്നിട്ടുണ്ട്.
ബ്രിട്ടീഷ് ഈസ്റ്റ് ഇന്ത്യാ കമ്പനി ഭരണകാലത്തും (1757-1857), ബ്രിട്ടീഷ് രാജ് (1858-1947) കാലത്തും, ബംഗാൾ സതി റെഗുലേഷൻ, 1829, ഹിന്ദു വിധവകളുടെ പുനർവിവാഹ നിയമം, 1856, പെൺ ശിശുഹത്യ തടയൽ നിയമം 1870, സമ്മത പ്രായം നിയമം, 1891 .എന്നിവ ഉൾപ്പെടെ, സ്ത്രീകളുടേ നില മെച്ചപ്പെടുത്തൽ ലക്ഷ്യമിട്ടുള്ള നടപടികൾ നടപ്പിലാക്കി. പുതുതായി വന്ന ഇന്ത്യൻ ഭരണഘടന,  ലൈംഗികതയെ അടിസ്ഥാനമാക്കിയുള്ള വിവേചനം നിരോധിക്കുകയും അവർക്കായി പ്രത്യേക നടപടികൾ കൈക്കൊള്ളാൻ സർക്കാരിന് അധികാരം നൽകുകയും ചെയ്യുന്നുണ്ട്. ഇന്ത്യൻ ഭരണഘടന പ്രകാരമുള്ള സ്ത്രീകളുടെ അവകാശങ്ങളിൽ പ്രധാനമായും സമത്വം, അന്തസ്സ്, വിവേചനത്തിൽ നിന്നുള്ള സ്വാതന്ത്ര്യം എന്നിവ ഉൾപ്പെടുന്നു; കൂടാതെ, സ്ത്രീകളുടെ അവകാശങ്ങളെ നിയന്ത്രിക്കുന്ന വിവിധ നിയമങ്ങൾ ഇന്ത്യയിലുണ്ട്.
ഇന്ത്യയിലെ അനേകം സംസ്ഥാനങ്ങൽ സ്ത്രീകളുടെ അവകാശങ്ങൾ സംരക്ഷിക്കാനായി ഇതിനുപുറമേ പ്രത്യേകം നിയമങ്ങൾ പാസ്സാക്കിവരുന്നു.
2011ലെ കണക്കുപ്രകാരം ഇന്ത്യൻ പ്രസിഡന്റ്, ലോകസഭാസ്പീക്കർ, പ്രതിപക്ഷ നേതാവ്, ലോകസഭാസ്പീക്കർ എന്നിവർ സ്ത്രീകളാണ്. എന്നിരുന്നാലും ഇന്ത്യയിലെ സ്ത്രീകൾ അനേകം പ്രശ്നങ്ങൾ അഭിമുഖീകരിച്ചുവരുന്നുണ്ട്. ബലാത്കാരത്തിലൂടെ അക്രമണാത്മകമായി അവരെ ഇരയാക്കുന്നു. ആസിഡ് ആക്രമണം, സ്ത്രീധനകൊലകൾ, വൈവാഹികബലാത്സംഗം, ബാലികമാരെ ബലമായി ലൈംഗികത്തൊഴിലാളികളാക്കുക തുടങ്ങിയവ ഇന്ത്യയിലെ സ്ത്രീകൾ അഭിമുഖീകരിക്കുന്നു. 2012ൽ ഇന്ത്യയെ സ്ത്രീകളുടെ കാര്യത്തിൽ ഏറ്റവും മോശം രാജ്യമായി ചിത്രീകരിച്ചിട്ടുണ്ട്.